Gizarte tentsioa - Gaiak - Euskonews\nAzaroaren 18tik 20ra, Gizartearen aurrerapen iraunkorrerako berrikuntzaren inguruko adituen ordezkaritza handia bilduko du Gasteizen Eusko Ikaskuntzaren XVII. Biltzarrak.\nBerrikuntza izango da biltzarraren abiapuntua eta eragilea. Diziplinarteko ikuspegitik, garapen iraunkorreko eredu berrien inguruan gogoeta egin nahi da, eta etengabe aldatzen ari den gizarte honi erantzunak eskaini.\nForman eta funtsean berritu nahi da. Biltzarra 9 ardatzetan egituratuta egongo da, eta osoko bilkuren bitartez garatuko da, baita mahai-inguruen, erakusketen, lehiaketen, komunikazioen eta abarren bitartez ere. Sormenerako eta errealitatea eraldatzeko beharrezko erreminta gisa, zientzia-ezagutza eta esperientzia uztartzen saiatuko dira. Baina, ez da ahaztu behar aurrerapenak alderdi soziala ere baduela, izan ere, pertsonen bizitzan eragin handia du.\nBenetan eta era iraunkorrean aurrera egiten duen gizarteak aintzat hartu beharko du pertsonen garrantzia, eta horien ongizatearen eta bizitza-baldintzen, berdintasunaren eta gizarte-ontasunen (hala nola, aisialdiaren, kulturaren, enpleguaren, hezkuntzaren eta parte-hartze sozialaren eta politikoaren) inguruan gogoeta egin.\nMichael Warschawski, okupazioaren aurkako eta bidezko bakearen aldeko mugimenduarekin konprometituriko israeldar militantea, izango da gonbidatuen artean. Gizarte-tentsioari buruzko osoko bilkurako txostenaz arduratuko da. Ardatz horretan gatazkan dauden gizarteak, indarkeria politikoa, krisi ekonomikoa, eremu pribatuko indarkeria, mugimendu sozialen garrantzia, bakearen erronka eta abar aztertuko dira. Horretarako, jasotako hainbat komunikazio izango ditugu, “Indibidualismo globalizatua eta gizarte-mugak” izenburupean bilduta. Gainera, Ramón Alzate, Javier Elzo eta Amalia Valcárcel izango dira gurekin, Mariano Ferrerrek zuzenduko duen mahai-inguruan, eta honako gai hau jorratuko dute: Indarkeria eta bakerik eza Euskadin: Gogoetak eta etorkizunerako proposamenak. (www.eusko-ikaskuntza.org/eu/congresos/xvii).\nHoriek ETAren indarkeriaren arrazoien eta hark mehatxaturiko, estortsioa jasandako eta hildako pertsonen inguruan galderak egiten lagunduko digute.\nDemokrazia ezarri zenetik hiru hamarkada igaro ostean, zergatik jarraitzen du ETAk gizartearen zati baten babesa izaten, nahiz eta ia mila pertsona inguru hil dituen?\nTerrorismoaren eta biktimen aurrean euskal nerabeek duten jarrera aztertzen du Arartekoak dela gutxi Eusko Legebiltzarrari aurkezturiko “Euskadin terrorismoaren biktimei eskainitako arreta instituzionalari” buruzko txostenak. Txosten horretan, ikus daiteke ETAren indarkeria onartezintzat jotzen duten nerabeak aurkakoa uste dutenak baino askoz gehiago direla. Ikasleen % 58ren arabera, beren familietan maiz esaten da “ETAren indarkeria onartezina dela”. Aldiz, beren familietan “ETAk jarduteko arrazoiak daude” entzuten dutenen kopurua % 18ra jaitsi da: ez da gutxi.\nETAren ekintzak justifikatzen dituzten ikasleen erantzunen multzoan, justifikazioak zerikusi handia du etxean, eskolan eta lagunen artean esaten denarekin. Normalean familia eta lagun-taldea (eta beste batzuetan alderantziz, lagun-taldea eta familia) azaltzen dira lehenik sozializazio-agente gisa, eta eskola hirugarren lekuan azaltzen da beti. Giza eskubideei loturiko kontzeptuak txiki-txikitatik barneratu behar dira. Balioetan heztea hezkuntza-prozesuren parte izan behar da. Horrela, gizarteari buruzko ikuspegi kritikoa izango dute, hori eraldatzeko.\nSebastian Haffnerrek “Alemaniar baten istorioa” lan autobiografikoan bere buruari honako galdera hau egiten dio: Zer gertatu zaie alemaniarrei gertatzen ari zenaz eta beraien izenean egiten ari ziren krimenez ez ohartzeko?\nEsaten du ez dela posible prozesu horietara gerturatzea gertatzen ari diren lekuan (alemaniar bakoitzaren bizitza pribatuan, sentimenduetan eta ideietan) murgildu gabe.\nHorregatik, Bakearen Kulturari buruzko Deklarazioaren eta Jarduera Programaren inguruko 1999ko urriaren 6ko 53/243 Ebazpenak, Nazio Batuen Batzar Nagusiak onarturikoak, honako hau adierazten du: “gerrak gizakien buruan jaiotzen direnez, gizakiaren buruan eraiki behar dira bakearen bastioiak”.\nBakearen kulturaren ideia 1989ko uztailean Yamusukron izan zen Bakeari buruzko Nazioarteko Biltzarrean landu zen lehendabizi. Biltzarrak Unescori eskatu zion “bakearen ikuskera hobeagoa eraikitzearen alde lan egiteko, bakearen kultura garatuz, balio unibertsaletan (bizitzari, askatasunari, justiziari, solidaritateari, tolerantziari, giza eskubideei eta gizonen eta emakumeen arteko berdintasunari errespetuan) oinarrituta”.\nGaur egun, Euskadin indarkeriaren kultura sakon errotuta dago gizartean. Beharrezkoa da bakearen alde lan egitea foro publiko eta pribatu guztietan, arlo guztietako erakundeetatik (politikoetatik, sozialetatik, kirol-erakundeetatik); harreman pertsonaletan, familiarretan; eta gure bihotzetan.\nJohn Carlinek “Factor Humano” liburuan kontatzen duen legez, 1993an lehen aldiz Mandela elkarrizketatu zuenean honako galdera hau egin zion: nola da posible Afrikako Kongresu Nazionalaren “arrazismorik ez” mezuak Hegoafrikako beltzak erakarri izana, Kongresu Panafrikarraren “Kolono bat, bala bat” mezu mendekatiaren ordez? Mandelak erantzun zuen historiak bere herriari beroak, adeitsuak eta eskuzabalak izaten erakutsi ziola, baita beren arerioekin ere.\nCarlinek Afrikako Kongresu Nazionaleko bestelako lider batek aukerarik errazena hautatu balu (hau da, Hegoafrikako beltzek jasandako gizatxarkeria eta erresumina aitzakiatzat hartuz indarkeriazko gatazka hasi balute) gertatu zatekeenaren inguruan gogoeta egiten du. Carlinek kontatzen duen legez, ezohiko jakituria behar da Mandelak bere herritarrei esan ziena esateko, “Ulertzen dut zuen haserrea. Baina Hegoafrika berria eraikitzeko, atsegin ez dituzuen pertsonekin lana egiteko prestaturik egon behar zarete”.\nJohn Carlinek esaten du Mandela bere herriak eskaini zezakeen gauza onenen isla zela. Baina, berarekin batera beste Mandela txiki batzuk zituela, demokraziarako jauzia posible egin zutenak.\nBakea Euskadin bizi garen pertsona guztien eginkizuna da. Espero dugu Biltzarrak gogoeta eta proposamen konprometituak egiten laguntzea, jakinik bakea ez dela bera bakarrik etorriko guregana, baizik eta guk bilatu behar dugula eta oinarri sendoak finkatu behar ditugula luzaroan iraun dezan.


Klimatizazioaren kontrola hobetzeko, termostato digitalen instalazioa gauzatu Loraitz Haurtzaindegian\nВременные рамки реализации: 2013 - 2016\nОтветственный орган: Hondarribia City Council\n3.15 t CO2 eq./a\nОписание: Gaur egungo termostatoak, todo-nada izanik, ez dute klimatizazioaren erregulazio zorrotz bat egiten. Gaur egungo termostatoek inpultsuka egiten dute lan, beraz lan egiteko tarte haundiago bat dute. Termostato digitalekin kontrol zehatzago bat egin daiteke, energia aurrezpen bat lortuz.\nKlimatizazioaren kontrola hobetzeko, termostato digitalen instalazioa gauzatu Loraitz Haurtzaindegian 22 фев 2018 eu\nKanpo argiteria osatzen duten luminaria eta proiektoreak, eraginkorragoak diren batzuengatik aldatzea eta fluxu erreguladoreen instalazioa. 22 фев 2018 eu\nZuhaitz landaketak sustatzea Hondarribiko basoetan 22 фев 2018 eu\nОбновлен: 11 Октябрь 2013


Ume jaioberrien kolikoak | Aixebe & Abante\nUme jaioberrien kolikoak\nPosted on octubre 13, 2012 por Oier Gorosabel Larrañaga en dijestibo, kranio_sakroa, osteopatia, pediatria // 0 Comentarios\nKoliko edo tripako minak jaioberrien arazo arrunta dira. Berez gauza larria ez den arren, txiki batzuk –eta batez ere haien gurasoek– estualdi politak pasatzen dituzte negarraldien kontura. Kolikoak beti ordu bertsuetan gertatzen dira (janaria hestearen parte konfliktibora ailegatzen denean, eskuarki) eta umea bat-batean esnatzen da negarrez. Ez postura aldaketak, ez jatekoak, ez besoetan hartzeak: ezerk ez du baretzen. Orduak joan orduak etorri, gurasoak asko kezkatzen dira umeak negarrez jarraitzen duela ikusita, tomatea baino gorriago eta tripa gogor-gogor eginda.\nHalako baten, etorri bezain bizkor doa negarraldia –askotan puzker handi baten ostean –eta umea isildu eta lo seko geratzen da. Hau tarteka gertatzea normala dela esan behar dugu, eta kontrakoa dirudien arren, umeak ez duela inolako arriskurik izaten; hala ere, egunero errepikatzen denean, bizitza familiarra da korapilatu daitekeena (iratzargailuak beti ordu berean jotzen baitu). Halakoetan, fisioterapia erabiltzeko momentu ona izan daiteke. Paziente txiki hauekin erraietako osteopatia teknikak erabili ohi ditugu, hamarretik zortzitan oso emaitza onak ematen baitituzte. Azaldu dezagun tratamendua zertan datzan; horretarako, lehenengo arazoa bera hobeto ezagutu beharko dugu.\nFuntsean, ume txikien kolikoek digestio hodiaren kalibrearekin zerikusia dute. Pertsona guztien modura, haurrek gasa sortzen dute digestio prozesuan: baina haien hestetxoak estuak direnez, batzuetan leku arazoak dituzte eta gorotzek gasaren bidea oztopa dezakete. Halakoetan, hestea puztu egingo da, eta honek mina eta egonezina sor ditzake bere elastikotasunaren mugara heltzen denean; minak kolikoak buxadura libratu arte iraungo du. Esandako moduan, hau tarteka gertatzea normaltzat hartu behar dugu eta umea koskortu ahala desagertu ohi da, digestio hodien kalibrea handituz doan neurrian.\nGerta daiteke, hala ere, kolikoak sarriegi agertzea (astean hiruzpalau bider, esate baterako) edo umea hazi arren arazoarekin segitzea. Gehienetan arrazoiak erraien desoreka txikiak izaten dira: sabelaren errotazioa, esfinterren inbaginazioa (piloroan, heste mehe eta lodiaren arteko atakan…), ureterren desorekak, batzuk aipatzearren. Kranio aldetik datozen nerbioek ere parte har dezakete arazoan, digestio hodiaren fisiologian rol garrantzitsua betetzen dutenez. Arrazoiaren araberakoak izango dira sintomak: kolikoaz gain sabelaldeko gogortasuna, gorakoa, beherakoa, idorreria, korroskadak eta puzkerrak ager daitezke, beste batzuen artean.\nEsplorazioa, beraz, garrantzitsua izango da tratamenduaren norabidea argitze aldera. Fisioterapiaren barruan osteopatia teknikak erabiltzen ditugu batez ere; umearen kranioa osatze prozesuan dagoenez, momentu oso egokia izaten baita haren desorekak normaltzeko. Izan ere, kranioko hezurren artetik irteten diren hogeita lau nerbioek hainbat funtzio garrantzitsutan zerikusia dute (digestio sisteman noski, baina baita ikusmenean, orekan, ahotsean, bihotzean eta beste askotan ere); erditzean gertatutako kranio desorekek funtzio hauek nahas ditzakete bizitza osorako. Hau da, beraz, tratamenduan kontuan hartu beharko dugun lehenengo atala. Baina, ez da arraroa izaten digestio hodian ere desorekak aurkitzea: halakoetan, erraietara joko dugu zuzenean. Osteopatiak barruko organoak ere tratatzeko aukera handia ematen digu, tartean sabela eta hestea; eta digestio sisteman duen eragina oso positiboa izaten den arren, fisioterapia mota hau oso ezezaguna da bestelako osagileendako; zer esanik ez pazienteendako\nGaur8rako, 2012ko Urriaren 12a


Venezuelako Unibertsitate Indigenako irakaspenak • ZUZEU\nVenezuelako Unibertsitate Indigenako irakaspenak\nWeb de la Universidad Indígena de Venezuela\nIñaki Etaio, Amaia Arruti eta Irati Migeltorena 2010eko Askapeneko brigadako kideak. (Miembros de la brigada de Askapena a la República Bolivariana de Venezuela 2010).\nAbya Yalako-Latinoamerikako hainbat estaturen independentziaren 200. urteurrenean (teorian bada ere, izan ere kontinenteko herriak oraindik ere borrokan ari dira bigarren eta behin betiko independentzia baten alde), jatorrizko herriak beren kulturari eta nortasunari eusteko etengabeko borrokan ari dira, kapitalismoaren «modernitateak» inposatutako akulturazioari aurre eginez, eta era berean zenbait tresna berri (Internet kasu) beren beharrei egokituz.\nVenezuelako Errepublika Bolivartarrean 2010eko udan egon garen Askapeneko brigadakideok garatze bidean dagoen iniziatiba berritzaile hau ikusteko aukera izan dugu. Zenbait egunetan Venezuelako Unibertsitate Indigenako (Universidad Indígena de Venezuela, UIV) ekintzetan parte hartzeko beta izan dugu, pume, jibi, e’ñepa, warao, piaroa eta beste hainbat jatorrizko herrietako kideekin biziz.\nVenezuelako Unibertsitate Indigena 2001ean sortu zen, Causa Amerindia Kiwxik bultzatuta. Unibertsitatea Bolivar Estatuko sabanan dago eta hainbat ikasketa-gunez osatuta dago (Internet sarea duen informatika gunea barne), baita ikasleak eta irakasleak bizi diren zenbait herrixkez ere. Bertan, era askotariko ekintzak gauzatzen dituzte: basogintza, zurgintza, artisautza, kultur erakustaldiak, arrain-hazkuntza… Unibertsitatearen jomuga komunitateetako kideen heziketa eta prestakuntza da, etorkizunean euren komunitatean lider lanak gauzatzeko gaitasunak izan ditzaten.\nHori xede izanik, prestakuntzak hiru ardatz nagusi ditu: kultura (herrien historia, mundu-ikuskera eta espiritualtasun indigena, hizkuntza, sormen eta adierazpide artistikoa…), kontzientziazioa (estatu eta politika nozioak, ekologia, ekonomia, baliabide naturalak…) eta ekoizpena (nekazaritza, erle-hazkuntza, arrain-hazkuntza, bufalo hazkuntza…). Ezagutza teorikoaz harago, irakaskuntza alderdi praktikoan oinarrituta dago batik bat. Irakaspena sei seihilekoz osatuta dago, amaierako tesiaren (urtebete ingurukoa) ezarpenarekin euren komunitaterako hobekuntzaren bat erdietsi behar dutelarik.\nHeziketa jasotzera hurbiltzen diren kide horiek beren komunitatean aukeratuak izaten dira, eta nagusiki Apure, Bolivar eta Amazonas estatuetan dute jatorria; sarritan urrutiko herrixketakoak izaten dira, eta zenbait egunetako joan-etorriko bidaia egin behar izaten dute oinez edo kanoan. Aurtengo ikasturtean 75 ikaslek izena eman dute Unibertsitatean, horietatik zazpi emakumeak. Hasieran gizonezkoez soilik zegoen osatuta, baina ahaleginean ari dira pixkanaka emakumeen parte-hartzea handitu dadin. Neskak 17 urterekin has daitezke Unibertsitatean (gizonezkoek 18 izan behar dituzte sarrerarako).\n2010eko maiatzean Gobernu bolivartarrak UIV ofizialki onartzea lortu zen. Horrek finantziazioa bermatuko du; aitzitik, ez du aldatuko Unibertsitatearen funtzionamendu autonomoa, komunitateetako kideek kudeatua izaten jarraituko du. UIVren onarpena berantiarra izan bada ere, agerian jartzen du Gobernuaren jatorrizko herrien aldeko jarrera, kontraesanek hor badiraute ere: jatorrizko herrien eskubideen legearen ezarpen eskasa, eta eskubideen aldarrikapenak egiten dituzten herrien eta latifundista, kolono eta eskuin endogenoaren edo «boliburgesiaren» (Gobernu bolivartarraren botere egituretan dauden oportunistak, ez dutenak herriaren ongizaterako lan egiten, baizik eta euren interes propioetarako) arteko norgehiagoka. Horren adibidea izango litzateke Sabino Romero yukpa kazikearen (komunitatearen buruzagia) espetxeratzea, Zuliako estatuan lurralde aldarrikapen liskar baten ondorioz. Beraz, anitz dago egiteko, aurrerapenak nabariak izan diren arren. Jibi gazte batek adierazi zigun moduan, aurretiaz ez zuten inongo gobernuren onarpenik jaso, eta gaur egun, Konstituzio bolivartarrean jatorrizko herriak jasota egonda, euren eskubideak aitortuak izaten hasi dira.\nUIV urteekin finkatzen doan esperientzia da, jatorrizko herriak nola antola daitezkeen eta beren hezkuntza propioa nola gestiona dezaketen erakusten duen erreferente bilakatuz eta komunitateen nortasuna eta kultura mantentzeko buruzagien prestakuntza nabarmenduz. «Irakasle-laguntzaile ibiltari» lanetan igaro dugun epe laburretan, merkantilismo akulturatzailearen presioaren eta espainiar eta frantses estatuen etengabeko asimilazio saiakeraren ondorioz, Euskal Herrian mendeekin galtzen joan diren zenbait alderdi agerian geratu zaizkigu.\nXumetasunetik, gorde beharreko ezinbesteko hiru elementu erakutsi dizkigute. Batetik, nork bere historiaren jakintzari eta kultura eta hizkuntzari eutsi beharra. Bestetik, komunitateari ematen dioten garrantzia, ardatz nagusia kolektibitatea izanik, hortik at norbanakoa kulturalki deuseztatu, eta despertsonalizazio eta kontsumitzaile hutsa izatea bultzatzen duen enajenazio kapitalistari aurre egiteko erreferentziarik gabe geratzen da. Azkenik, jatorrizko herriek, naturarekin bat eta bereizi ezinik bizi direla jakitun, gaur-gaurko errealitate bortitz bat agerian jartzen digute: naturaren suntsiketa, Ama Lurraren txikizioa, neurri gabeko kontsumismoaren eta ustezko modernitatearen mende.\nHiru osagai hauek gure prestakuntzari gaineratzearen beharraz kontziente izatea nahitaezkoa da gure herria ukatzen duten elementuen (barnekoak eta kanpokoak) aurkako borrokan irauteko. Era praktikoan hau gogoraraztea izan da herri hauek egin diguten ekarpen solidarioa.\njatorrizko herriak, unibertsitatea, Venezuela\nErrailen beste aldean\n«Magrebeko gaztediak eztanda egin du»


Maskaradako pertsonaia nagusiak | Lamiako Maskarada\nEuskal mitologiako jeinu garrantzitsuena da Mari, beste jeinu guztien nagusia. Lurraren pertsonifikazio emakume honek, jaungoiko zerutiarrak iritsi aurretiko herri matriarkalek gurtzen zuten mito lurtarren zantzuak ditu. Naturaren eta beronen osagai guztien erregina da. Lurraren barnealdean bizi ohi da. Haren ikurra igitaia izanez, tximistaren aurka babesten du. Izen ugari hartu izan ditu, baina zaharrena Mari dela ematen du, eta, askotan, agertzen den lekuaren izena eramaten du alboan: Txindokiko Mari, Anbotoko Mari,…\nLamiako Maskaradan Prudentziaren kondairak bizia hartzen du, Antonio Trueba-ren “El canto de la Lamia” Jesús Basañezen “Lejona, Anteiglesia Vizcaina” liburuan agertzen dena:\nKondairak dioenez, XVII. mendearen hasieran, Berriz mendian Prudentzia bizi zen eta ondoko baserri batean Martin. Laiatzeko garaian lanerako biltzen ziren eta hortik maitasuna sortu zen. Ezkondu egin ziren. Prudentzia haurdun zegola, Martin gaztainondo batetik erori eta hil zen. Handik bi hilabetera euren semea jaio zen, Inazio. Prudentziak ahaleginak egiten bere semea hazi zuen eta bere gurasoen tradizioa jarrai zezan saiatu zen, hots, lurra lantzea. Baina soroen jabea izateko adina zuenean, dena salduz itsasoratu egin zen, bere ilusiorik handiena. Prudentzia triste geratu zen, Martinen ehortzi ondoan, horizonteari begiratuz bere semearen untzia desagertu arte. Arratsalde batetan Berriz mendian zegoenean, bela zuri bat ikusi zuen. Orduan korrika baso eta padurak zeharkatuz ontziaren bila joan zen. Txalupa ondoan zegoenean, minezko garrasia emanez lurrera erori zen. Ez zen Inazioren txalupa. Ahal izan zuen moduan etxera iristen saiatu zen eta Ondizeko ihitzetan hil zen. Momentu horretan lamien kantua entzun zen eta esaten da Prudentzia honako hau bilakatu zela. Kantu goxo hau mendi hauen semea itsasoratzen denean entzuna da. Momentu hartatik, Ondizko ihitzei Lamiako Hondartza izena ematen zitzaien eta hortik gure auzoaren izena.\nIeltxu sua darion jeinua da eta txori itxura du. Ahotik sua botatzen du.\nBat-batean agertzen da, eta beldurra eragiten du\nErritu honen izena Nafarroa Garaian dagoen Zugarramurdiko leizeen alboan dagoen larre edo zelaietik datorkio. Zelai honek Akelarre du izena. Herri etimologiaren arabera, Akerraren larrea esan nahi omen du, ospakizun hauetan aker beltz bat gurtzen omen zelako, Satanen gurtzarekin lotua.\nLamiako Maskaradan Aker, tronuan jesarrita, akelarrearen buru da.\nInguma izaki gaiztoa, loaren jainkoa, gauez agertzen da gure gelan eta amesgaizto ikaragarriekin oinazetzen gaitu. Batzuetan arnasarik gabe ere utz gaitzake.\nMaskaradan, Mariren aurka borrokatzen da bere zigorrarekin.\nPraka gorriko iratxoak. Indartsuak eta azkarrak dira.\nGizakiei laguntzen diete lanetan, bere sardangoaarekin\nAkelarreak gauez antolatzen dituzte. Erratza daramate eta Aker da bere nagusia.\nBasoko jauna. Larruekin janzten da. Serra batekin mozten du egurra.


Historiari eskainiko diote aurtengo Juan San Martin ikerketa beka | El Diario Vasco\nGipuzkoaHistoriari eskainiko diote aurtengo Juan San Martin ikerketa beka\nBekak saritutako azken lagunak Jaime Altuna eta Josu Ozaita antropologoek, 'Itzalitako kalabazen berpiztea. Arimen Gau, Halloween eta Gau Beltzaren haur-ospakizunen ikerketa etnografikoa' liburua sortu zuten / Eibarko Udala\nBekara aurkeztu nahi dutenek eskaera eta dokumentazioa 2019ko irailaren 2tik urriaren 11ra arte aurkeztu beharko dute, bi datak barne\nEL DIARIO VASCODonostia Martes, 14 mayo 2019, 16:38\nHistoriari eskainiko diote aurtengo Juan San Martin beka deialdia. Bekara aurkeztu nahi dutenek eskaera eta dokumentazioa 2019ko irailaren 2tik urriaren 11ra arte (biak barne) aurkeztu beharko dute Pegora herritarren zerbitzurako bulegoan edo elektronikoki udal webgunean. Eibarko Udalak UEUrekin lankidetzan kaleratzen duen bekak euskarazko ikerketa sutatzea du helburu, eibartar ikertzailearen omenez.\nBekaren iraupena gehienez 18 hilabetekoa izango da, beka esleitzen den egunetik hasita. Gainera, proiektua, azterlana eta memoria euskaraz burutuko dira, eta ikerketa-lanak originala eta argitaratu gabea izan behar du.\nOhi modura, beka norbanakoek nahiz horretarako osatutako lantaldeek jaso ahal izango dute. Ezinbestekoa da diplomatua, maila horretako tituluduna edo goi mailako tituluduna izatea. Taldeen kasuan, gutxienez erdiak bete beharko du baldintza hori.\nEskatzaileak bere euskarako gaitasuna frogatu beharko du EGA edo baliokide den titulu edo ziurtagiri bidez. Lantaldeen kasuan berdin, partaide guztiek frogatu beharko dute aipatutako gaitasuna.\nBekak saritutako azken lagunak Jaime Altuna Ramirez eta Josu Ozaita Azpiroz antropologoak izan ziren. 'Itzalitako kalabazen berpiztea. Arimen Gau, Halloween eta Gau Beltzaren haur-ospakizunen ikerketa etnografikoa' liburua sortu zuten horrela, urriaren 31a iluntzean sortzen ari diren ospakizun berriak aztertuta.\nUn camionero sextuplica la tasa de alcohol permitida y provoca un accidente en la AP-8 en Zumaia Un documental para visibilizar la violencia que sufre el colectivo LGTBI en Tabakalera


Jokoak gehien bisitatzen of nekazari doan\nJokoak gehien bisitatzen of nekazari\nAukeratu zure gustuko haziak, landare horiek Dora lorategian eta landare-laguntza guztien lorategi ederrenak onena bezala ahal duzun lortzeko.\nDora lorategi magikoa\nGutxi baserri txiki baten jabea zara eta kezkatu, zure landareak hazten, animaliak zaintzeko, ureztatzeko laboreak, erosteko haziak landatzen duzu. Ez ezer utzikeria edo dena galdu egingo lirateke.\nbee txiki hau hain adimentsua dela eraiki zuen enpresa handi bat hiriaren erdian dago. beren eztia zein ondoren zure establezimenduaren etortzen diren bezeroei saltzen egiteko arduraduna da. Negozioa hainbeste esku bat hartu behar ditu gero eta handiagoa da, enpresa busti egingo duzu aurrera elkarrekin.\nHiriko ihes egin eta zeure baserriko hasteko erabaki duzu. Zure ukuilu eraikitzeko aukera izango duzu animaliak bereziekin, landu zure soro eta saritzen Reap.\nMy Little Granja\nLaguntza behi ero honetan esnea base gogotik cute little arrain horiek amaitzeko hegan.\nHave fun zure lorategi propioa big hazten. Egin zulo gelditzeko haziak landatzen eta fruta-arbolak eder hazten ari da. Ez ahaztu horiek ura eta lurra zaintzeko. Egunero bete diru-helburu bat behar duzu, bestela lehenago ezabatu nahi izango duzu.\nHolly laguntzen jatorra loreak landatu eta egin osasuntsu eta eder hazten horiek, get dute fase osatzeko zuzena izateko.\nHollys lorategi magikoa\nNekazaritza-komunitate moduak behar bezala konektatu guztiak sistema eta ureztatze ustiategiak eragilea landaketak egiteko aukera izango duzu.\nHartu zure baserria zaintzeko. Talde ura, ur belarretan eta ahateak elikatzeko. Lau arrautza biltzeko hurrengo mailara duzu.\nCute unicorn hau zaindu zure laguntza behar du. Hura elikatzeko, ura eman zion eta brotxa zure ilea eder ere mailua eta iltzeak erabili zapatak konpondu behar izango duzu. Just ziurtatu garai guztietako unicorn ederrena.\nNekazari bat zara eta baserriko duzu Tad narratsa. Jarri leku animaliak barne dena. Nahi duzun bezala adina aldiz eraman ditzakezu.\nEremu bat ordenatu\nLaguntza txiki chicks horiek bainu bat, upela sácales izozte aurretik hartu eta jarri horiek toki segurua lehortzen.\nZure osaba Joe frogatu nekazaritza oso bat egin duzula. Atienes animaliak, kontuz baratza eta bertako produktuak eta zer egosten zure esku propioekin dute saltzen.\nSally bere bizitza bultzada handi bat eman nahi izan ditu eta denboraldi bat zaindu gerezi baserri batean izan da. Baserria da hain handia dela bakarrik ezin dena kudeatzeko, beraz, esku bat bota behar izan dituzu. Laguntza zion zuhaitzak landatu, ura, ongarri horiek bota eta, jakina, saldu dendan gereziak guztiak. Berritu dirua irabazten dituzten baserrian.\nGame non nekazariek estrategikoki jarri bidetik Baserriko hartu nahi duten animaliak hil behar duzu.\nNik benetako nekazari bihurtu duzu. Zeure baserria, landare eraikitzeko barazkiak, ura, landareak mota guztiak izango dituzu. Dirua barazkiak eta arrautzak saltzen.\nLaguntza Sue abentura zirraragarri honetan, patateras lantzen eremuan duzu. Helburua da kalitatezko txip onak ekoizteko.\nZure lagun ona Sue eremuan lantzen eta, ondoren, ketchup egiteko. Beno tomate landareak eta tomateak ureztatu ez lurrera erortzen edo galtzen utzi.\nZure behi errapeak jezten denean josita daude eta eragozten lehertu.\nNektar biltzen ari loreak guztietatik denbora agortu aurretik.\nNekazari jokoak: nork ez du inoiz nahi Berdetasun, bakea eta lasaia betetako herri eder batean baserri txiki baten jabea izan behar du, oraingoz, baserri honetan jolasekin zure ametsa apur bat egin dezake. Izan aurrekontu txiki bat zure baserriko tresnak funtzionatzen hasteko, ondoren, zure skill eta kudeaketa ona horrek utzi duzu birbidaltzeko edo hitz batean lo egingo da izango. Jolas batzuk besterik hartu zainketa animaliak elikatzeko behar duzu, eta beste batzuk, animaliak zaindu gainera landare, ura, axola izan da eta zenbait landare fruituak biltzen. Baserriko lana oso gogorra da, ezin egun bakar bat gelditu, nekazariek ez dute oporrak, baina ziur oso gai zure baserriko propioa egin behar zara.\n1. Mario rampage\n2. Crystal irla\n3. Sonic puzzle\n4. Bakarkako Klasikoa (Pazko Gaia)\n6. Maus aire indarrean\n7. Planetcide Genesis\n9. Ganguro neska\n10. 3D Galactic Xake


Julen Ibañezek, Materialen Fisika Zentroko ikertzailea, PhotoNow proiektua garatzeko 1.4 milioi euroko ERC Starting Grant diru-laguntza jaso du – CFM – Materials Physics Center\nHome / CFM News / Julen Ibañezek, Materialen Fisika Zentroko ikertzailea, PhotoNow proiektua garatzeko 1.4 milioi euroko ERC Starting Grant diru-laguntza jaso du\nPublished: Iraila 4, 2020\nProiektuari esker lan talde berri bat osatuko da ez-ohiko efektu fotoboltaiko bat ikertu ahal izateko Materialen Fisikaren Zentroan (CFM), Donostian kokatuta dagoen Eusko Jaurlaritzaren bikaintasunezko ikerketa basikoko zentro, eta Euskal Herriko Unibertsitatea eta Ikerketa Zientifikoen Kontseilu Goreneko zentro mixtoa.\n1.4 milioi euroko diru-laguntza onartu dio Europako Ikerketa Kontseiluak (ERC) Julen Ibañezi, UPV/EHUko ikerlaria CFMn, ERC Starting Grant laguntzen 2020ko deialdian. Bere ikerketa-taldea sortzen lagunduko dio, 3 postdoc eta 2 tesi ikasleri lan emango dielarik, eta cluster konputazional bat erosteko aukera izango du ere. Bultzada handia izango da datozen 5 urteetan ez-ohiko efektu fotoboltaiko honi lotutako ikerketa-proiektu hau aurrera eraman ahal izateko.\nJulen Ibañez “oso eskertuta eta pozik” agertu da, deialdi benetan lehiakorra bait da. Europako Ikerketa Kontseiluak jakinarazi duenez, 3.200 eskari baino gehiago jaso dituzte, eta haietako % 13 baino ez dituzte diruz lagundu. ERCk 3 panel, LS (Life Science), PE (Physical Science and Engineering) eta SH (Social Sciences and Humanities) ditu. Ibañez doktorea PE panelera aurkeztu da, eta bera da panel honetan laguntza bat lortu duen Euskal Herriko ikertzaile bakarra. Ikerlariaren hitzetan “aukera paregabea eman didate ikerketa-talde bat sortzeko eta ikerketa-proiektu hau aurrera eraman ahal izateko. Ni bezalako ikerlari gazte batentzat aukera ezin hobea da egin nahi ditugun gauzak egiteko eta gure ibilbidea egonkortzeko, karrerari bultzada on bat emanez. Erantzukizuna handia bada ere, erronkari heltzeko gogoak dauzkat, emaitzak eskutan ditugunean, Europak jakin dezan egindako apustuak pena merezi izan duela”.\nJulen Ibañez doktoratu ondoko ikertzailea da, Europako Batzordearen MSCA beka pertsonalarekin (Marie Sklodowska-Curie Action beka) eta UPV/EHUrekin kontratua duena Donostiako Kimika Fakultateko Materialen Fisika Sailarekin, zeinak CFMn garatzen baitu bere ikerketa. 2021eko ekainetik aurrera hasiko da ERCk finantzatutako proiektu berria, eta Ikerbasque CFMn ikertzaile-lanpostu iraunkorra izatera igaroko delarik.\nPhotoNow: Plaka fotoboltaikoen efektu estandarretik areago\nProiektua ez-ohiko efektu fotoboltaiko bati buruz da (hau da, ez da gaur egun plaka solarrak funtzionatzeko erabiltzen den efektu fotoboltaiko estandarra). 60. hamarkadan neurtu zen lehenengoz, eta argia xurgatzen duen efektu ez-lineal batean datza, material berezi batzuetan soilik ematen dena. Efektua pairatzeko, materialak inbertsio simetria puskatu behar du bere barrenean (ohikoa baina simetria bajuagoa eduki behar du bere oinarrizko egiturak, gelaxka unitatea deritzonak), horregatik ingelesez “bulk photovoltaic effect (BPVE)” deritzo, “material barrenean” sortzen baita efektua. Kondizio hau betetzen bada, materialak argia xurgatuko du efektu honen bitartez (efektu fotoboltaiko estandarraz gain). Gaur egungo plaka solarretan gehien erabiltzen den silizioak adibidez ez du efektu hau pairatzen, inbertsio simetria du eta.\nBPVE-ek dituen berezitasunak: materialak duen simetria bajuaren ondorioz, gai da argia xurgatu ondoren kitzikatzen den elektroia kanpoko laguntzarik gabe garraiatzeko (photocurrent deritzo honi); beste era batera esanda, materialak berak eratu eta jasan dezake eremu elektriko intrintseko bat, kanpotik aplikatu behar izan gabe. Honek abantaila haundia suposa dezake zelula fotoboltaiko estandarrekin alderatuta, non eremu elektrikoa kanpotik eratzen den pn-junction deitutako interfazen bidez (honek teknologikoki lan asko eskatzen du, eta gainera zelularen efizientzia mugatzen du).\nPhotoNow Proiektuan, arlo hau bultzatzeko, teoria eta kalkulu numerikoa (konputazionala) elkartu nahi dituzte, BPVE pairatzen duten materialen xurgapen propietateak zehazki kalkulatu ahal izateko eta horrela material interesgarriak topatu ahal izateko (xurgapen haundia dutenak, efizienteak direnak etab. ) eta esperimentuak proposatu ahal izateko (errazagoa eta azkarragoa baita kalkulu numeriko bat egitea benetazko esperimentu bat egitea baino, materiala bilatu, sintetizatu etab. egin behar baita).\nHorretarako, ikertzaileak metodologia berria erabiltzea proposatzen du, Wannierren funtzioak. Bere helburua, alde batetik, intereseko materialak aurkitzea eta proposatzea da, eta, bestetik, kode konputazional bat garatzea da, hainbat materialetan BPVE efektuaren magnitudea aurreikusteko, libreki banatzen dena (software librea edo doakoa) eta espezialitate ezberdinetako ikertzaileek erabili ahal izango dutena.\n2009an Euskal Herriko Unibertsitatean (UPV/EHU) Fisikan lizentziatu ostean, ikertzaile gipuzkoarrak doktore-tesia egin zuen, Eusko Jaurlaritzaren doktoratu aurreko beka batek diruz lagunduta, UPV/EHUn eta Donostia International Physics Center-en (DIPC). Ikerketa-ibilbidearekin herritik kanpo jarraitzea erabaki zuen, eta doktoratu osteko egonaldi bat egin zuen Alemanian, Forschungszentrum Jülich ikerkuntza zentroan Helmholtz dirulaguntzaren bitartez. Ia lau urteko egonaldia bukatu ostean, Donostiako CFM-ra etorri zen bertako dirulaguntza baten bitartez. Gaur egun, Europako Batzordearen MSCA bekarekin diardu CFMan.


2016an, 38 kexa-espediente jaso dira arlo honetan, alegia, erakundeak ekitaldi honetan zehar jaso dituen kexa guztien %1,76.\n(Eusko Jaurlaritza)\t12\n•\tForu administrazioa\t5\n•\tFinantza-erakundeak eta aseguru-etxeak\t16\n•\tMerkataritza, turismoa eta kontsumoa\t9\nadministrazioaren prozedura\t8\n•\tNekazaritza, abeltzaintza, arrantza eta industria\t2\n•\tEnergiaz (elektrizitatea eta gasa) hornitzeko zerbitzuak\t1\n•\tTelefonia zerbitzuak\t1\nArlo honi dagokionez, ekitaldi honetan azpimarratzekoak dira ohiko okupazioko etxebizitzetan leihoak ordezkatzeko inbertsioetarako diru-laguntzak emateko jarraitu zen prozeduraren inguruko kexak, erakunde honek jaso dituenak. Hain zuzen, Energiaren Euskal Erakundeak (EEE) argitaratu du laguntza horiei buruzko deialdia.\nIzan ere, kexa horien bidez, aurreikusitako diru-saila deialdia argitaratu eta handik hiru egunera agortu izana salatu da, diru-laguntzak emateko irizpidea –eskaerak onartzeko erregistro berezian ezarritako ordena oinarri hartu izana–, baita Energiaren Euskal Erakundeak beharrezko dokumentu guztiak ez zituzten eskaerak onartu izana ere.\nLehenik eta behin, esan beharra dago laguntzak emateko erabakia arautua dela. Horrek esan nahi du, aplikagarria den araudiak ezartzen duenez, erabaki hura hartu aurretik, laguntzak emateko oinarrietan ezarritako arauak onartu behar direla. Gainera, oinarriak dagokion aldizkari ofizialean argitaratu behar dira.\nKasu honetan, Energiaren Euskal Erakundeko zuzendari nagusiak 2015eko abuztuaren 7an emandako ebazpenaren bidez (EHAA, 169/2015 zk., irailaren 7koa) argitaratu zen ohiko okupazioko etxebizitzetan leihoak ordezkatzeko inbertsioetarako 2015. urteko laguntzen deialdia.\nOinarrietako 3. atalean, honako hau ezarri da: “Euskal Herriko Agintaritza Aldizkarian (aurrerantzean EHAA) oinarri hauen iragarkia argitaratzen den egunaren biharamunean hasiko da diru-laguntza programa honetara eskabideak aurkezteko epea, eta programari esleitutako diru-saila agortu arte zabalik egongo da”. Gainera, adierazi zen EEEko web orrian emango zela aurrekontua agortzearen berri.\nEra berean, hauxe aipatu zen: “diru-laguntza eskabide osoak aurkeztuta eta bideratzen egongo diren arren, bazter egingo dira, baldin eta esleitutako aurrekontua amaitzen bada, EEEko zuzendari nagusiak emango dituen ebazpenen bidez.” Hain zuzen ere, 2015eko irailaren 11ko Ebazpenaren bidez (EHAA, 182/2015 zk.), diru-laguntzak emateko aurrekontua agortu egin zela jakinarazi da.\nOinarrietako 8. atalean laguntzak eskatzeko prozedura ezarri zen eta interesatuek aurkeztu beharreko dokumentuak zehaztu ziren. Herri Administrazioen Araubide Juridikoari eta Administrazio Prozedura Erkideari buruzko 1992ko azaroaren 26ko 30/1992 Legearen 71. artikuluarekin bat, 9. atalak aipatzen zuenez, eskabidea osatu gabe aurkeztuz gero edo akatsak egonez gero, eskatzaileak 10 laneguneko epea izango zuen horiek zuzentzeko, komunikazioa jaso zen egunetik zenbatzen hasita.\nBukatzeko, diru-laguntzak jasotzeko eskabideak ebazteari dagokionez, adierazi zen prozedura hori lehia edo konkurrentzia jarraitua izango zela, eta, beraz, eskabideak aurkezten ziren hurrenkeraren edo ordenaren arabera aztertu eta bideratuko zirela espedienteak, eta modu egokian formulatuak eta beteak egongo ziren heinean eta hurrenkeran bideratuko zirela.\nHori guztia dela eta, sektore publikoaren sustapena eratzen duten publizitate, gardentasun, lehia, objektibotasun eta berdintasunaren printzipio orokorrak bete zirela eta erakunde honek esku hartzeko aukera guztiak agortu zituela kontuan hartuta, Arartekoak amaitutzat jo zuen bere jarduera.\nAurreko urteetan bezala, atal honetan jasotako kexa gehienak enpresa pribatuen jardunari buruzkoak izan dira; baina euskal administrazio publikorik tartean egon ez denez, erakunde honek ezin du arlo horretan esku hartu. Ekitaldi honetan, aipatu behar da nabarmen jaitsi dela telefonia-enpresen jardunari buruzko kexen kopurua.\nOro har, mahai gainean jarritako gai zehatzaren inguruan egoki iritzitako informazioa kexa horiek aurkeztu zituzten interesatuei helarazteaz gain, jakinarazi diegu Kontsumitzaileen Informaziorako Udal Bulegoak eta Kontsumobide direla kexa horiek izapidetzeaz arduratzen direnak eta, legeak hala aginduta, une honetan, gure esku hartzeko ahalmena jarduerak ordenamendu juridikoarekin bat etortzen ote diren aztertzera mugatzen dela.\nBulego hauetara bidali diren pertsonetako batek gehiegizkotzat jo du higiezinen agenteek etxebizitza bat alokatzeagatik errentariari komisioa kobratzea, zerbitzua eskatzen duena errentatzailea denean. Gainera, jakinarazi da higiezinen zerbitzuen bitartekarien esku-hartzea batzuetan ez dela nahitaezkoa, hain zuzen, errentatzaileak zerbitzuak dagoeneko kontratatu dituenean. Hala ere, gehienetan, errentariak ezin izaten du komisioa ordaintzea saihestu, zerbitzuaren prezioa negoziatu ez duen arren, eta azkenean, ordaindu egiten du.\nKontu horri dagokionez, jakinarazi da, halaber, higiezinen bitartekaritza ohiz kanpoko kontratua dela, ez formala, adostasunez eta kostu bidez gauzatua, merkatu-askatasuna eta lehia librea babesteko legeriak arautua, higiezinen agentzia dagoen tokia, bere usadio eta ohiturak, etxebizitzaren ezaugarriak eta kokapena, baita emandako zerbitzuak ere aintzat hartuta. Hori dela eta, legearen ikuspuntu hutsetik, bitartekariaren jardunaren prezioari dagokionez, legeak ez du argibiderik ematen eta ez du arautzen zerbitzu horiek nori kobratu behar zaizkion; halakoetan, enpresari edo profesional baten eta kontsumitzaile baten arteko kontratua dugunean, kasu honetan gertatzen den bezala, kontsumitzailea babesteko berariazko araudia aplikatu behar da, eta horren arabera, higiezinen agentziek ematen duten zerbitzuaren ezaugarriak aldez aurretik aditzera eman baino ez dute egin behar.\nKontsumobiden kontsumo arloko erreklamazio bat bideratzeko modua dela eta, herritar batek desadostasuna helarazi zion Arartekoari. Azaldu zuenez, ahoz jakinarazi zioten planteatu zuen kontuak konponbide bakarra zuela: zigor ekonomikoa, baina ez zioten eman bere erreklamazioa izapidetzeko moduari eta izapidetze-egoerari buruzko oinarrizko informaziorik; hortaz, zalantzan jartzen zituen bai Kontsumobide egoteko arrazoia, baita esleitu zitzaion ahalmenak ere.\nInstitutuaren laguntza eskatuta, jakinarazi ziguten konponbidea bitartekotzaren bidez aurkitzen saiatu izan zirela baina ez zutela lortu; gainera, enpresaren jokabidean arau-hauste administratiborik egon ote zen aztertu zuten, eta azkenean, erreklamazioa artxiboan gorde zuten.\nJasotako erantzuna ikusita, Arartekoak jakinarazi zion kexagileari zigortzeko prozedura ofizioz abian jartzen den horietakoa zela, ez interesdunak hala eskatuta, eta ustez legez kanpokoak diren gertakari batzuen berri administrazioari ematea zela salaketaren ondorio bakarra, administrazioak jardun ikertzailea eta zigortzailea abian jartzeko.\nEra berean, jakinarazi genion halako prozeduretan, oro har, salatzaileak ez dauka interesdun gisa parte hartzeko ahalmenik, hala xedatzen baitu Euskal Autonomia Erkidegoko Herri Administrazioen zigortzeko ahalmenari buruzko otsailaren 20ko 2/1998 Legearen 34.4 artikuluak; hau da, salaketak berak, besterik gabe, ez du bihurtzen salatzailea interesatu zigor-jardunbidean, horrek honako eskubide hauek baino ez baititu, oro har: organo eskudunak jardunbidea irekiko duen edo ez jakitea, eta, hala badagokio, jardunbide horri amaiera emango dion ebazpenaren berri jasotzea.\nHori dela eta, jasotako informazioa ikusita, Arartekoak ez zuen irregulartasunik antzeman, kexaren alderdi horri dagokionez.\nPertsona batek Arartekora jo zuen honako hau adierazteko: Eroski denda batean bere audiofonoa galdu ondoren, jakin zuen segurtasun-zaintzaile batek aurkitu zuela eta beste pertsona bati eman ziola, berea zela egiaztatzeko eskatu gabe. Horregatik, herritarrak Eusko Jaurlaritzaren Kontsumo Sailera jo zuen eta kontsumoko arbitrajea eskatu zuen, merkataritza-establezimenduak aparatuaren balioaren zenbatekoa ordaintzea lortzeko asmoz.\nKontsumitzaileen eta Erabiltzaileen Estatutuari buruzko abenduaren 22ko 6/2003 Legearen 3.1 artikuluak ezartzen du kontsumitzaile-erabiltzailearen definizioa:\n“Lege honen ondorioetarako, kontsumitzaileak eta erabiltzaileak honako hauek dira: edozein nazionalitate edo bizileku duten pertsona fisikoak edo juridikoak, ondasun higigarriak edo higiezinak, produktuak edo zerbitzuak azken hartzaile gisa eskuratzen, erabiltzen edo baliatzen dituztenak, baldin eta hornitzailea enpresa bat edo profesional bat bada, edota Administrazioa bera bada, zerbitzuak egitean edo produktuak hornitzean zuzenbide pribatuko erregimenean arituta”.\nHau da, egintza juridiko baten bitartez, kostu bidez edo doan ondasun edo zerbitzuak amaierako hartzaile gisa erosten, gozatzen edo erabiltzen dituzten pertsona fisiko edo juridiko guztiak (gizonak, emakumeak, entitateak, erakundeak, enpresak) dira kontsumitzaileak.\nHori dela eta, kontsumo-harremana eta, gatazkak sortzen direnean, horiek ebazteko judizioz kanpoko prozedura –kontsumoko arbitrajea– ondasun, produktu edo zerbitzu horiek eskaintzen dituzten enpresen eta produktu edo zerbitzu horiek erosten edo erabiltzen dituzten kontsumitzaileen artean baino ezin da sortu. Horregatik, hain zuzen ere, kontsumorako eskubideak ekoizleen eta kontsumitzaileen arteko harremanen funtsezko alderdiak arautzen ditu:\n•\tOsasuna babesteko, kalitate oneko bizitza izateko, segurtasunez bizitzeko eta ingurumen egoki batez gozatzeko eskubidea. Kontsumitzaileek erosten dituzten produktu edo zerbitzuak ezin dira arriskutsuak izan osasunaren, segurtasunaren eta ingurumenaren ikuspuntutik.\n•\tInteres ekonomikoak eta gizartearen interesa babesteko eskubidea. Eskaintzek, sustapenek eta, batez ere, produktu eta zerbitzuen publizitateak egiarekin bat etorri behar dute, produktu eta zerbitzu horien izaerari, ezaugarriei, baldintzei eta helburuari dagokienez.\n•\tInformazioa eskuratzeko eskubidea. Kontsumitzaile orok badu merkatuan dauden ondasun eta zerbitzuen ezaugarriei buruzko informazioa –egiazkoa eta osatua– jasotzeko eskubidea.\n•\tHezkuntzarako eta etengabeko prestakuntzarako eskubidea. Guztiek, haurrek zein helduek, kontsumitzaileak izateak ematen dizkien eskubide eta betebeharrak ezagutu behar dituzte.\n•\tOrdezkaritza-eskubidea. Eskubide hori kontsumitzaileen elkarteen bidez gauzatzen da. Elkarte horiek pertsonek (kontsumitzaileek) eratzen dituzte, araudiaren arabera, kolektiboa enpresen aurrean defendatzeko eta administrazioaren aurrean elkartekideen ordezkari jarduteko.\n•\tEntzunaldirako eskubidea. Horretaz gain, kontsumitzaile eta erabiltzaileen elkarteei entzun egiten zaie zuzenean eragiten zaizkien arauak egiteko prozeduran zehar.\nAzaldutako testuinguruan, Kontsumobidek ez zuen onartu arbitrajearen eskaera, kexagilearen eta Eroskiren artean kontsumo-harremanik ez zegoela ulertuta. Arartekoak, bere aldetik, erabaki horren alde agertu zen, segurtasun-zaintzaileak audiofono bat horren jabea zela egiaztatu ez zuen pertsona bati entregatu izana kontsumo-harreman batetik kanpo gertatu zelako; bestela esanda, tartean ondasunak ekoizten edo zerbitzuak eskaintzen dituen pertsona baten eta ondasun edo zerbitzu horiek kontsumitzen edo erabiltzen dituen baten arteko harremanik ez zegoenez, kontua aztertzeko, ezin da kontsumo-arbitrajearen prozedura erabili.\nBankuen praktikei eta aseguru-etxeen erabakiei buruzko kexa eta kontsultak, herritarrek Arartekoaren erakundeari helarazi dizkiotenak, jaso dira epigrafe honetan.\nFinantza-erakundeen edo aseguru-etxeen jardunaren kontrola ez dagokio Arartekoaren erakundeari. Hala eta guztiz ere, pertsona horiek orientatzen saiatzen gara, hau da, beren eskura dauden bideei (erreklamazioa egiteko eta arazoa bideratzeko) buruzko informazioa ematen diegu.\nBanku-produktuak eta aseguruak kontratatu edo erabili dituzten herritarrek, jurisdikzio zibileko justizia-organoetan salaketa jartzeaz gain, beste aukera batzuk ere badituzte. Adibidez, Kontsumitzaileen Informaziorako Udal Bulegoetara (KIUB) eta Kontsumobidera ere jo dezakete. Bertan, zerbitzu horien kontsumitzaile eta erabiltzaile izateagatik dagozkien eskubide eta beharrei buruzko informazioa jasoko dute.\nEra berean, kontuan izan behar da banku-erakundeek zein aseguru-etxeek badutela barruko zerbitzu espezializatu bat, erreklamazioak egiteko. Banku-erakundeen kasuan, Espainiako Bankuaren Erreklamazio Zerbitzura iristen dira kexak. Horren ardura da neurrigabeko jarduerak saihestea eta bankuei buruzko indarreko araudia edozein unetan bete dadila zaintzea.\nEra berean, aseguru eta pentsio-planei dagokienez, Ekonomia, Industria eta Lehiakortasun Ministerioko Aseguru eta Pentsio Funtsen Zuzendaritza Orokorra arduratzen da halako zerbitzuak kontratatzean sor daitezkeen gatazkak ebazteaz. Prestatutako prozedura doakoa eta judizioz kanpokoa da, hala ere, ez ditu ebazten jarduera ekonomiko horretan sor daitezkeen arazo guztiak.\nAzkenik, aipatu behar da gure autonomia-erkidegoan borondatezko gizarte aurreikuspeneko erakundeak indartsu garatu direla, eta, ondorioz, euren funtzionamendua ere Arartekoaren iritzira jarri dela. Halaber, kontuan izan behar da Eusko Jaurlaritzako Ogasun eta Finantza Sailak esleituta dituela zenbait fiskalizatze-ahalmen, borondatezko gizarte-aurreikuspeneko erakundeei (BGAE) dagokienez. Arartekoak azter ditzake ebazpen horiek, EAEko administrazioaren organo batek emandakoak direlako.\n2016an jasotako kexen artean, banku-produktuak kontratatu eta erabili dituztenek desadostasuna helarazi digute, bankuek libreta mantentzeagatik eta zorpekoa izateagatik komisioak kobratu dizkietelako. Era berean, gaitzespena adierazi dute bankuek irmotasunez erabiltzen dituzten praktika batzuekiko; hain zuzen ere, kexagilea ekonomia-egoera hobean zegoela emandako mailegu pertsonala –zenbateko nagusia eta interesak– itzultzeko eskatzen dute bankuek, banku-txartelak entregatzea atzeratzen dute edo kaudimen-txostena ordaintzeko eskatzen dute, eskatutako mailegu pertsonala eman ez den arren.\nHala ere, kexa gehien eragin dituen arazoa enpresako BGAE batzuetan metatutako eskubideak berreskuratzeko aukerarik eza izan da, iraupen luzeko langabeziaren kasuetan. Otsailaren 23ko 5/2012 Legeak, Borondatezko gizarte-aurreikuspeneko erakundeei buruzkoak, hainbat kontingentziatan gaitzen du BGAEaren bitartez berreskuratzea, besteak beste, bazkidea iraupen luzeko langabezian dagoenean. Hala ere, legeak ez du ezartzen funts horiek berreskuratzeko beharrik, eta ez du horretarako biderik ematen, kontingentzia hura ez bada aurreikusi eragindako BGAE jakin bat arautzen duten estatutuetan. Hau da, iraupen luzeko langabeziaren kasuan fondoak berreskuratzeko aukera egoteko, BGAEaren Estatutuek berariaz aipatu behar dute kontingentzia horrek metatutako fondoak berreskuratzeko bidea ematen duela.\nEra berean, estatutu batzuek mugatu diete beren onuradunei prestazioak jasotzeko modua, erakundean metatutako zenbatekoaren arabera. Irizpidea aldatzeak ere kexak eragin ditu.\nAzkenik, eragindako pertsonek desadostasuna adierazi dute honako kontu hauekin: zirkulazio-istripu bat izan ondoren aseguru-etxeek eskaintzen duten osasun-estaldura, eta aseguratutako kalte-ordaina ordaintzeari uko egitea, ezintasun iraunkor osoa aitortzea eragiten duen gaixotasun baten kasuan.\nAuzitegi Gorenak zoru-klausulen arloan duen jurisprudentziaren ondoriozko zoru-klausulen eraginkortasunik ezaren ondorioak mugatzeari dagokionez, hasieran, 2016ko uztailean jakitera eman ziren Paolo Mengozzi abokatu nagusiak aurkeztutako konklusioak; izan ere, Espainiako hipoteka-maileguetan jasotako zoru-klausulen eraginkortasunik ezak ondorioak izateko epea mugatzea Kontseiluak 1993ko apirilaren 5ean emandako 93/13/CEE Zuzentarauaren 6. artikuluko 1. idatz-zatiarekin bateragarria zela deklaratzeko eskatu zion abokatuak Justizia Auzitegiari.\nHala ere, Europar Batasuneko Justizia Auzitegiak, azkenean, atzera bota du tesi hori eta honako hau defendatu du bere 2016ko abenduaren 21eko epaian: “el Derecho de la Unión se opone a una jurisprudencia nacional en virtud de la cual los efectos restitutorios vinculados a la nulidad de una cláusula abusiva se limitan a las cantidades indebidamente pagadas con posterioridad al pronunciamiento de la resolución judicial mediante la que se declare el carácter abusivo de la cláusula”.\nEuropar Batasuneko Justizia Auzitegiak azpimarratu du klausula bat abusuzkoa dela deklaratzeak kontsumitzailea lehen egoeran, hau da, klausula hori egon ez balitz bezala, geratzea eragin beharko lukeela. Zehaztu duenez, Europar Batasuneko Justizia Auzitegia, Batasuneko Zuzenbideko arau bat interpretatzen duenean, interpretazioari aplika dakizkiokeen erabakiak (denboran mugatzeari buruz) har ditzakeen organo bakarra da.\nEta, hain zuzen ere, honako hau aitortu du: “la limitación en el tiempo de los efectos jurídicos derivados de la declaración de nulidad de las cláusulas suelo, que el Tribunal Supremo acordó en la sentencia de 9 de mayo de 2013, equivale a privar con carácter general a todo consumidor que haya celebrado antes de aquella fecha un contrato de préstamo hipotecario que contenga una cláusula de ese tipo del derecho a obtener la restitución íntegra de las cantidades que haya abonado indebidamente a la entidad bancaria sobre la base de la cláusula suelo durante el período anterior al 9 de mayo de 2013”.\nAuzitegi Gorenak hartutako erabakien ondorioz babesa mugatzea, Europar Batasuneko Justizia Auzitegiaren hitzetan, ”resulta incompleta e insuficiente y no constituye un medio adecuado y eficaz, para que cese el uso de dicha cláusula”.\nEra berean, eremu komunitarioan, Europar Batasuneko Justizia Auzitegiak (Lehenengo Sala) 2016ko apirilaren 14an emandako epaia aipatu behar da, honako hau deklaratzen duena: “el artículo 7 de la Directiva 93/13 debe interpretarse en el sentido de que se opone a una normativa nacional, como la de los litigios principales, que obliga al juez que conoce de una acción individual de un consumidor, dirigida a que se declare el carácter abusivo de una cláusula de un contrato que le une a un profesional, a suspender automáticamente la tramitación de esa acción en espera de que exista sentencia firme en relación con una acción colectiva que se encuentra pendiente, ejercitada por una asociación de consumidores de conformidad con el segundo apartado del citado artículo con el fin de que cese el uso, en contratos del mismo tipo, de cláusulas análogas a aquella contra la que se dirige dicha acción individual, sin que pueda tomarse en consideración si es pertinente esa suspensión desde la perspectiva de la protección del consumidor que presentó una demanda judicial individual ante el juez y sin que ese consumidor pueda decidir desvincularse de la acción colectiva”.\nEnergia-pobretasunari buruzko gomendio orokorra. XXI. mende betean, Euskadin jende askok eta askok zailtasun larriak ditu hilabete hotzetan etxean tenperatura egokia mantentzeko. Pertsona horien kopurua 235.526raino iritsi da 2014an, 2008an 90.000 baino gutxiago izan arren.Energia-pobretasuna izenez ezaguna den fenomenoa baliabide ekonomiko nahikorik ez izatearen ondorioz gertatzen da normalean, baina etxebizitzak baldintza objektibo txarrak izateagatik edo baliabide energetikoen prezioa gehiegizkoa delako ere gerta daiteke.\nEuskadin pobretasun energetikoaren fenomenoa ezagutarazteko eta horri aurrea hartzeko, Arartekoak 1/2016 Gomendio Orokorra, Euskadiko energia-pobreziari buruzko gizarte-eztabaidarako oinarriak aurkeztu du. Horren bidez, administrazio publikoei dagoeneko existitzen diren politika publikoak eta gizarte-ekimenak laguntzeko proposamen eta gomendioak eman nahi izan dizkio, negu honetan Euskadin 200.000 baino biztanle gehiagori eragingo dion fenomenoaren ondorioak murriztu eta arintzeko.\nFenomeno horren ezaugarri bereziak ikusita, kontuan izan behar da energia-baliabideen urritasuna ez bakarrik pertsonen egoera ekonomikoari dagoela lotuta. Energiaren premia etxeko baldintza objektiboei estu lotuta dago (etxebizitza mota, eraikitzeko erabili diren materialak, isolamendua edo energia aurrezteko eta eraginkortasunez erabiltzeko neurriak). Era berean, badu lotura zerbitzu energetikoen hornidura-merkatuko baldintzekin (zenbatekoak diren zerbitzuaren kostuak, energia-iturriak erabiltzeko sistema zentralizatua edo deszentralizatua izatea). Gauzak horrela, energia-pobretasunak ez die eragiten errenta txikia duten pertsonei bakarrik, baizik eta eraikinaren baldintza txarren edo energiaren prezio altuaren ondorioz gehiegizko gastu energetikoa jasan behar duten kolektiboei ere eragin diezaieke.\nHerri agintariei energia-pobretasunari aurrea egiteko eta horren ondorioak arintzeko estrategia bat eskatzea Europar Batasunaren araudiak botere publikoei ezarritako eginkizuna da. Estrategia horrek kontuan hartu behar ditu printzipio batzuk, baita zerbitzu publikoaren betebehar batzuk ere. Printzipio eta betebehar horiek egun arte gai hori buruzko arauetatik sortzen dira. Gizarte-bazterketa mota horren kontra egiteko neurri publikoek edo hitzartutakoek zenbait esparru hartu behar dituzte aintzat.\n1.\tEnergia-sektorearen eta kontsumitzaile ahulenen arauketa-eremua.\n1.1.\tEuskadiko energia-pobretasunaren aurka\nborrokatzeko plana finkatzea.\n1.2.\tEnergia-pobretasuna jasateko zorian dagoen\nkontsumitzaile ahula definitzea.\n2.\tEnergiaren kontsumitzaile ahulenak babesteko neurriak.\n2.1.\tKolektibo ahulenei energia-hornidura bermatzea.\n2.2.\tEnergiaren kontsumitzaile ahulenaren ikuspuntutik egokia den informazioa eskuratzeko eskubidea.\n3.\tEnergiaren pobretasunak eragindako etxebizitzetan eta eraikinetan energia-eraginkortasuna hobetzeko neurriak.\n3.1.\tEnergia-ikuskaritzak bezero ahulenentzat.\n3.2.\tBabes ofizialeko etxebizitza-parkearen\n3.3.\tKolektibo ahulenei zuzendutako\n4.\tEnergia-pobretasunaren ondorioak arintzeko\n4.1.\tGizarte-larrialdietarako laguntzak,\nenergia-pobretasunak eragindako etxeen\n4.2.\tEnergia aurrezteko laguntzak lotzea.\nAipatu behar da Eusko Legebiltzarrak mozio bat eztabaidatzen zegoela eta pasa den urteko apirilaren 22an, legez besteko proposamena aurkeztu zuela, Eusko Jaurlaritzak lehenbailehen zehatz dezan Euskadiko energia-pobretasunaren aurkako euskal estrategia bat.\nArartekoak azpimarratu du energia-pobretasunaren aurkako neurriak aplika daitezkeen Europako zuzentarauetan aurreikusi direla; bertan xedatutakoaren arabera, mekanismo nahikoak ezarri behar dira, aldi kritikoetan –nolanahi ere, neguko hilabeteetan (abendua, urtarrila, otsaila, martxoa)– energiaren hornidura bermatzeko.\nGaurdaino, egoera ekonomiko txarrean daudenei argindar eta gas hornidura bermatzeko neurri batzuk ikusi ditu Arartekoak. Udal batzuek, besteak beste, euskal hiru hiriburuetakoek (Bilbo, Vitoria-Gasteiz eta Donostia) baita Irungo Udalak ere, hitzarmen bat sinatu dute Iberdrola energia-enpresarekin, udalerri horietan energia-pobretasuna jasaten dutenak modu aktiboan babesteko. Hitzarmenak koordinazio-mekanismo batzuk jasotzen ditu, familia ahulenei energiaren hornidura (argindarra eta gasa) etetea saihesteko. Hitzarmenaren helburua udalaren eta enpresaren arteko koordinazio-mekanismoak ezartzea da, faktura ez ordaintzeagatik hornidura eteteko kasuak saihesteko. Neurri hori udalerri horietan erroldatuta dauden eta gizarte-larrialdietarako laguntza baten onuradunak izan daitezkeen pertsonentzat da, baldin eta legez ezarritako baldintzak betetzen badira eta kreditu egokia eta nahikoa baldin badago. Era berean, konpainiak energia-eraginkortasunaren arloko aholkuak eta informazioa emango dizkie laguntza horien hartzaileei.\nEkimen horiek energia-merkatua erregulatzen duten Europako arauek (2009/72/CEE Zuzentaraua eta 2009/73/CEE Zuzentaraua) ezarritako bideari jarraitzen diote. Arau horiekin bat, Euskadiko administrazioek energia-pobretasunaren aurka borrokatu behar dute, eragindako pertsonen kopurua gutxituz eta haiei lagunduz, energia-horniduran etenak jasan ez ditzaten, batez ere larrialdietan.\nEuskal Autonomia Erkidegoan eredu energetiko iraunkorra eta karbono gutxikoa ezartzeko prozesuari buruzko txosten berezia\n2016an, Euskal Autonomia Erkidegoan eredu energetiko iraunkorra eta karbono gutxikoa ezartzeko prozesuari buruzko txosten berezia prestatzen hasi da Arartekoa. Txostenaren xedea hauxe da: Euskadin gaur egun dagoen eredu energetikoari buruzko hausnarketa egiteko oinarri batzuk proposatzea eta euskal eredu energetikoa iraunkorrago bihurtzeko aholkuak biltzea. Gaur egungo eredu energetikoak hiru hauek bermatu bete behar ditu: horniduraren segurtasuna, ekonomia-egonkortasuna eta ingurumen-iraunkortasuna. Xede horiek arazoak sortzen dituzte gaur egun. Gure sistema gune ezegonkorretan dauden herrialdeetatik datozen energia iturrien mende dago, sistema energetikoaren kostuetatik eratorritako prezio altua du, eta gainera, karbonoaren isuriak zorrozki eta hamarkada gutxitan murrizteko beharra dago. Ondorioz, karbonoaren igorpen txikiko eredu bat bilatu behar da nahitaez. Gaur egungo eredu energetikoaren oinarri horiei beste bat gehitu behar zaie: onargarritasun soziala. Gure gizarteak gobernantza-eredua aldatzeko eskatzen du, erabaki publikoak hartzeko modua hobetzeko, eta proposamen horietatik dator laugarren eskakizun hori.\nTestuinguru horretan, energiaren inguruko politikaren barruan hartzen diren erabakiak energia alorreko eragileen, botere publikoen eta herritarren artean adostea eskatu beharko litzateke. Badago gizarte-mugimendu bat, ordezkaritza sozial eta politiko zabalekoa, energia-eredu iraunkor hori lortzeko proposamenak bultzatzen dituena. Eredu energetiko berri hori eraikitzeko, lau funtsezko oinarri hauek hartu behar dira kontuan: energiaren kostua eta prezioa; horniduraren segurtasuna; ingurumen- eta klima-inpaktua; eta gizarte-eragina eta onargarritasun publikoa. Gai horiek une berezian jartzen dira mahai gainean, hain zuzen, nazioarteko eta Europar Batasuneko eremuan hartutako konpromiso eta hitzarmenak berotegi-gasen isuriak murrizteko, aurrezpen eta eraginkortasun energetiko eta energia berriztagarriko iturrietatik datorren energiaren kontsumoaren kuotak ezartzeko zuzenduta daudenean.\nHorretarako, Arartekoak energia-estrategia iraunkorraren oinarriei buruzko dokumentu bat hartuko du abiapuntu (energiaren kostua eta prezioa; horniduraren segurtasuna; ingurumen- eta klima-inpaktua; eta gizarte-eragina eta onargarritasun publikoa). Abiapuntua izango den dokumentua behin prestatuta, eztabaida-jardunaldi bat antolatuko da, gaian interesa duten euskal elkarte, organizazio eta erakundeekin batera. Eztabaida-jardunaldia lehen urratsa izango da Arartekoak gomendio eta ondorio batzuk emateko, Euskal Autonomia Erkidegoan energia-eredu berri bat ezartzeko prozesuari buruz.\nFinantza arloari dagokionez, 2016. urtearen hasieran, azaroaren 4ko ECC/2316/2015 Agindua, finantza-produktuen gaineko informazioa emateko betebeharrei eta produktu horiek sailkatzeari buruzkoa, jarri zen indarrean.\nArau horren xedea finantza-produktuak kontratatu dituen edo kontratatuko dituen bezeroari babes maila egokia bermatzea da, informazioa emateko eta produktu horiek sailkatzeko sistema normalizatu bat ezarrita; hain zuzen, inbertsioaren arrisku maila koloreen bidez adieraziko da, bezeroaren beharrei eta aurrezteko nahiari egokitutako produktuak aukeratzen laguntzeko. Horretarako, erakundeek bezeroei edo bezeroak izan daitezkeenei arrisku-adierazle bat eman beharko diete, baita, hala badagokio, likidezia eta konplexutasunari buruzko alertak ere. Horrela, bete egiten da Herriaren Defendatzaileak 2012an egindako proposamena.\nKrisialdiaren ondorioak, bankuen sektoreak eskura dituen baliabide eta informazioaren eta herritarrek dituztenen artean alde handia dagoela herritarrek gero eta hobeto ulertzea, iragarritako errentagarritasun-itxaropena bete ez duten inbertsio-produktuak erosteagatik herritar batzuk jasaten ari diren ondorioak edo hipoteka-maileguen kontratuek barnean hartutako klausula batzuk behar den informaziorik gabe sinatzea, hori guztia dela eta, azken urteotan, ugaritu egin dira bankuen jardunaren inguruko auziak, baita finantza-sektoreak –aurrezteko eta inbertitzeko produktuen merkaturatzaile izanik– betetzen duen eginkizunari lotutako auziak ere.\n2016an Espainiako zein Europako organo judizialek ebazpen ugari eman dituzte, bankuetako bezeroek –kontsumitzaile eta erabiltzaileek– salatutako praktika batzuen inguruan.\nEbazpenen zerrenda osoa emateko asmorik gabe, horietako batzuk nabarmendu nahi ditugu, krisialdiko azken urte horietan zehar euskal herritarrek aurkeztu dizkiguten gaiak lantzen dituzten heinean.\nAdibidez, 2016ko otsailaren 3an, Auzitegi Gorenaren Zibileko Salak gaitzetsi egin zituen Bankiak Valentziako Probintzia Auzitegiaren 2015eko urtarrilaren 7ko epaiaren aurka jarritako aparteko errekurtsoak, arau-hauste prozesalean oinarritutakoa eta kasaziokoa; izan ere, epaiaren bidez, entitatea burtsara irtetea aztertu ondoren, akzioak harpidetzeko kontratuen deuseztasuna deklaratu zen, adostasunaren akatsa zela medio. Honela arrazoitzen du bere erabakia Auzitegiak: “Y si resulta que dicho documento (Bankia burtsara irteteari buruzko informazio-liburuxka) contenía información económica y financiera que poco tiempo después se revela gravemente inexacta por la propia reformulación de las cuentas por la entidad emisora y por su patente situación de falta de solvencia, es claro que la Audiencia anuda dicho déficit informativo a la prestación errónea del consentimiento, en los términos expuestos, sin necesidad de que utilicen expresamente los vocablos nexo causal u otros similares. Lo determinante es que los adquirentes de las acciones ofertadas por el banco (que provenía de la transformación de una caja de ahorros en la que tenían sus ahorros), se hacen una representación equivocada de la solvencia de la entidad y, consecuentemente, de la posible rentabilidad de su inversión, y se encuentran con que realmente han adquirido valores de una entidad al borde de la insolvencia, con unas pérdidas multimillonarias no confesadas (al contrario, se afirmaba la existencia de beneficios) y que tiene que recurrir a la inyección de una elevadísima cantidad de dinero público para su subsistencia de donde proviene su error en la suscripción de las acciones, que vició su consentimiento”.\nHalaber, Auzitegi Gorenaren (Zibileko Sala) 2016ko abenduaren 1eko Epaia aipatu behar da; izan ere, epai horretan auzitegiak Kode Zibilaren 1301. artikuluaren interpretazioa sustatu du, aplikatu behar den garaiko errealitatearen arabera: adostasunaren akatsa dela medio deuseztatzea gauzatzeko 4 urteko epea ezin dela mendeko finantza-ekarpenak erosteko kontratua perfekzionatu zenetik zenbatzen hasi, epaitegiak ulertu zuen bezala, auzi-jartzaileak kontratua deuseztatzeko arrazoitzat aipatutako akatsari lotutako inguruabarraren berri jaso zuenetik baizik. Inguruabar hori 2013ko urtarrilaren 31ri dagozkion kupoien ordainketak etetea da, hain zuzen ere. Une hartan ezagutarazi zitzaizkion auzi-jartzaileari erositako finantza-produktuaren ezaugarriak eta bere gain hartu zituen arriskuak. Auzitegi Gorenak aitortu duenez, “en relaciones contractuales complejas como son con frecuencia las derivadas de contratos bancarios, financieros o de inversión, la consumación del contrato, a efectos de determinar el momento inicial del plazo de ejercicio de la acción de anulación del contrato por error o dolo, no puede quedar fijada antes de que el cliente haya podido tener conocimiento de la existencia de dicho error o dolo. El día inicial del plazo de ejercicio de la acción será, por tanto, el de suspensión de las liquidaciones de beneficios o de devengo de intereses, el de aplicación de medidas de gestión de instrumentos híbridos acordadas por el FROB, o, en general, otro evento similar que permita la comprensión real de las características y riesgos del producto complejo adquirido por medio de un consentimiento viciado por el error”.\nGardentasun-ezagatik zoru-klausulen deuseztasuna deklaratzearen ondorioei dagokienez, Auzitegi Goreneko Lehenengo Salak eutsi dio lehen esandakoari: kasaziopean jarritako aurkaratze-akzio indibidualei dagokienez, dagoeneko ordaindu diren zenbatekoak itzultzeko beharrak 2013ko maiatzaren 9tik aurrera izango ditu ondoreak.\nAuzitegi Gorenak itzulketa mugatu duenez, estatuko auzitegi batzuek epaitu aurreko arazoak Europar Batasuneko Justizia Auzitegian aurkeztu dituzte. Bertan, Kontseiluak 1993ko apirilaren 5ean emandako 93/13/CEE Zuzentarauaren 6.1 artikuluak xedatzen duen abusuzko klausulekin ez lotzearen printzipioarekiko bateragarritasunari buruzko iritzia eskatu da.\nEnergiaren arloan, 2016an, Euskadiko Energia Estrategia berrikusi da. Izan ere, Ekonomiaren Garapen eta Azpiegitura Sailak Euskadiko 2030 Estrategia Energetikoa (3E2030) prestatu du 2016an, aurreko 3E2020 Estrategia zenbait arlotan izandako aldaketek (arauetan, teknologian, merkatuan) ezarritako eskakizun berrietara egokitzeko asmoz. Estrategiak Eusko Jaurlaritzaren 2016-2030 aldirako helburuak eta jarduteko norabideak zehazten ditu, politika energetikoaren arloan, eta, lehiakortasunaren eta horniduraren segurtasunaren aldetik, gero eta iraunkorragoa den eta karbonoa gero eta gutxiago erabiltzen duen sistema energetiko bat lortzeko proposamena egiten du.\n3E2030 estrategiak planteatutako helburuetako batzuk, hurrengo 15 urteetarako, honako hauek dira:\n•\t2030ean %17ko aurrezpena lortzea, energia primarioari dagokionez.\n•\tEnergia berriztagarrien erabilera bultzatzea, 2030ean azken kontsumoan berriztagarrien kuota %21 izatea lortzeko (inportazio elektriko berriztagarria barne).\n•\tKlima-aldaketa arintzen laguntzea urtean energiak sortzen dituen berotegi-efektuko gasen isuriak %35 murriztuz, 2005. urtearekin alderatuta.\n•\tEuskal administrazio publikoaren konpromiso eredugarria sustatzea, haren instalazioetan energia-kontsumoa %25 murriztu ahal izateko 10 urteko epean; hartarako, haren eraikinen %25ean energia berriztagarrien aprobetxamenduko instalazioak ezarriko dira eta, gainera, zerbitzu publikoko ibilgailu alternatiboak gehituko dira.\n•\tErrepideko garraioan ordezko energien %25eko kuota lortzea, pixkanaka petrolioa baztertzea eta ibilgailu jasangarriagoak erabiltzea nabarmenduta.\nPlanifikazio estrategikoaren tresna garrantzitsu horren ebaluazioa eta jarraipena egiteak eztabaidarako aukera ematen du, euskal eskumen-esparruko gai batzuk –eraginkortasuna, aurreztea, energia berriztagarriak eta atmosferara aireratzen diren karbonoaren emisioak murriztea kontuan hartzen dituen euskal energia-eredu iraunkorrari loturikoak– jorratzeko.\nEra berean, kontuan izan behar da ingurumenaren eta klima-aldaketaren estrategia ebaluatzeko beharra. 2015eko ekainean, Eusko Jaurlaritzak 2050erako Klima Aldaketaren Euskadiko estrategia onetsi zuen. Estrategiak honako helburu hauek azaldu ditu: berotegi-gasen isuriak %80 murriztea 2050. urterako (2005ekoak erreferentziatzat hartuta) eta energia berriztagarrietatik sortutako azken kontsumitzaileak erabiltzen duen energiaren kantitatea %40 igotzea (inportatutako argindarraren kontsumoa barne).\nAdierazle bi horiei dagokienez, esan behar dugu, gaurdaino argitaratu den azken berotegi-efektuko gasen emisioen inbentarioaren arabera, oinarritzat hartzen den 1990etik –Kyotoko hitzarmena sinatu zenean– 2014ra bitartean, Euskadiko isuriak %10 inguru jaitsi direla (%24,7, 2005. urtea oinarri hartuta), 19,3 milioi tona CO2-ren baliokidea izanik.\nBestalde, EEE Energiaren Euskal Erakundeak aurkeztutako energia datuen arabera, azken kontsumoan energia berriztagarrien kuota %7,2 zen 2015ean (%13,2, inportatutako elektrizitatearen jatorri berriztagarria kontuan hartzen bada). Energia berriztagarriaren aprobetxamendua 454 ktpb-ekoa izan da urte hartan (mila tona petrolio baliokide). Kopuru horretatik %68,4 biomasari dagokio, %15,1 bioerregaiei, %8,2 hidroelektrikoari eta %6,5 eolikoari.\nEnergia aurrezteari dagokionez, esan behar da azken energia kontsumoa %1 igo egin zela 2015ean eta 5.034 ktpb-ra iritsi zela, murriztu zuen sektore bakarra industria izanik. Energiaren kontsumoa garraioan, azken kontsumoaren %38,2, alegia, 1.925 ktbp-era iritsi zen, %3,4ko igoera izan ondoren (garraioan erabilitako energiaren %95,6 petroliotik eratorriei dagokie oraindik).\nEnergia-eraginkortasunari dagokionez, azken energia intentsitatea (azken energia-kontsumoa BPGd-ren unitateko) %2 hobetu da Euskadin (oinarri hartutako 2007. urtearekin alderatuta, %11 jaitsi da), BPGd-ren %2ko igoera dela medio kontsumoak gora egin duen arren.\nAraudiaren arloan, gizarte-bonuaren eta energia elektrikoaren kontsumitzaile ahula babesteko beste neurri batzuen kostua finantzatzeko mekanismoa arautzeko 7/2016 Errege Lege Dekretua, abenduaren 23koa aipatu behar da.\nEra berean, arau horrek energia elektrikoaren kontsumitzaile ahula babesteko neurri berriak onartu ditu eta beste urrats bat izan da 2009/72/CEE Zuzentarauak ezarritako betebeharren transposizio egokia lortzeko.\nEnergiaren arloan, egungo eredu energetikoaren aldaketarekin eta kontsumitzaile ahulenen babesarekin zerikusia duten zenbait jarduera burutu dira.\n4.1. Gomendio orokorrak\nBigarren idatz zatian Arartekoaren 1/2016 Gomendio Orokorra aipatu da: Euskadiko energia-pobretasunari buruzko gizarte-eztabaidarako oinarriak.\n4.2. Iritzi artikuluak eta erakundeen adierazpenak\nArartekoak “Negua itzuli baino lehen” izenburuko artikulu bat argitaratu du, Euskadin energia-pobretasunaren inguruan piztu den eztabaidari buruz. Horren bidez, Arartekoaren erakundeak berriz azpimarratu du energia-pobretasunaren aurkako estrategia bat ezarri behar dela Euskadin.\nBerez, hori ez da Arartekoaren erakundeari dagokion jarduera-eremua, finantza-erakundeen eta aseguru-etxeen jarduera kontrolatzea erakunde hau sortu eta arautzeko otsailaren 27ko 3/1985 Legeak esleitutako kontrol ahalmenetatik kanpo geratzen baita. Hala ere, saiatzen gara herritar horiei orientabideak ematen, haien erreklamazio eta kexak organo eskudunen aurrean aurkezteko aukera izan dezaten.\n1.\tOro har, azpimarratu behar da oso gutxi direla arlo honetan aztertu diren kexak. Hala ere, horien guztien artean nabarmendu behar ditugu funtsezkotzat jo ditzakegun zerbitzuen erabiltzaileek aurkeztutako kexak, hala nola, gas eta elektrizitate hornidurarekin edo telefoniarekin loturikoak. Zerbitzu horiek enpresa pribatuek ematen dituzte, baina interes orokorreko zerbitzuei dagokienez, herri administrazioak arduratzen dira aginduzko kontrolak egiteaz.\nHoni dagokionez, mahai gainean jarritako kasu gehienetan, azaldutako kontuari loturiko lege-esparruaren berri eman diegu kexagileei, eta beraien eskubideak defendatzeko nora jo dezaketen jakinarazi diegu.\n2.\tMaiz jasotzen ditugu Autonomia Erkidegoko herritarren kexak, erakunde ekonomiko eta finantza-erakundeekiko harremanetan sortzen zaizkien arazoei buruz. Hori horrela izanik ere, aurrerapen handiak egin dira, bai arau-mailan, baita nazioarteko zein Europako organo judizialek emandako ebazpenen bidez ere. Organo horiek beraien iritzia eman dute bankuetako bezeroak diren kontsumitzaile eta erabiltzaileek salatutako praktiken inguruan. Ildo horretan, Europar Batasuneko Justizia Auzitegiaren erabakia nabarmendu behar da; izan ere, auzitegiaren arabera, abusuzko klausula bat deuseztatzeko deklarazioaren ondorioak (dirua itzultzea) erabatekoak izango dira kontsumitzaile eta erabiltzaileentzat, hortaz, estatu mailako auzitegiek ezin dituzte ondorio horiek murriztu, ebazpen judiziala eman ondoren bidegabe ordaindutako zenbatekoak bakarrik kontuan hartuz.\n3.\tArartekoak gogorarazi du Euskal Autonomia Erkidegoan energia-pobretasunaren aurka borrokatzeko gizartean piztu den eztabaidarekin jarraitu behar dela, fenomenoaren ondorioak murriztu eta arintzeko. Horretarako, Euskadin orain arte eman diren urratsak egiturazko neurrien bidez indartu behar dira, gizarte-politiken, etxebizitzen edo energiaren kontsumitzaileen arloetan.\nAzpimarratu behar da energia-pobretasunaren aurkako neurriak aplika daitezkeen Europako zuzentarauetan aurreikusi direla; bertan xedatutakoaren arabera, mekanismo nahikoak ezarri behar dira, aldi kritikoetan –nolanahi ere, neguko hilabeteetan (abendua, urtarrila, otsaila, martxoa)– energiaren hornidura bermatzeko.\nGaurdaino, egoera ekonomiko txarrean daudenei elektrizitate eta gas hornidura bermatzeko neurri batzuk ikusi ditu Arartekoak. Azpimarratu behar da udal batzuek, besteak beste, euskal hiru hiriburuetakoek (Bilbo, Vitoria-Gasteiz eta Donostia) baita Irungo Udalak ere, hitzarmen bat sinatu dute, udalerri horietan energia-pobretasuna jasaten dutenak modu aktiboan babesteko. Ekimen horiek, laburbilduz, jarduera solidarioaren eredu egokiak dira, eta Arartekoak jarduera hori hedatu nahi du euskal udalerri guztietara eta energia merkaturatzen duten enpresetara, energia berriztagarriaren kooperatibetara eta arlo horretan jarduera berritzaileak eta esperimentalak egiten dituzten sektoreko beste erakunde batzuetara.


520 Alkoholaren eta edari deribatuen gaineko Zerga. Lan eragiketetan izandako emaitzen orria - Ogasuna\nEgin den lan aitorpen bakoitzagatik aurkeztu behar da 520 eredua. Eta bertan, emaitza orriaren zenbakia, zergaldia eta zein lan aitorpen eta aparaturi dagokion adieraziko da.\nPaperean: 520 inprimakia bete eta Ogasun eta Finantza Departamentuko Ikuskaritzako Zuzendariordetzan (Errotaburu Pasealekua 2, 20018 Donostia), aurkeztuz, bitarteko hauetakoren bat erabiliz:\nInternet bidez:Inprimakia Gipuzkoatariatik transmitituz.\nBi modalitateak (zuzeneko ematea eta posta ziurtatuz egindakoa) Ogasun eta Finantza Departamentuko Ikuskaritzako Zuzendariordetzan (Errotaburu Pasealekua 2, 20018 Donostia) aurkeztuko dira.\nGorabehera amaitu ondorengo hogeita lau orduen barruan.\n520 eredua (PDF)\nLan eragiketetan izandako emaitzen orria koerlatiboki zenbakituko dira establezimendu eta urte natural bakoitzaren barruan, erabilitako aparatua eta lan aitorpenari dagokion zenbakia edozein direlarik ere.


naiz: agenda - ‘Errefuxiatuak eta immigrazioa’ zine zikloa: ‘Les eclats’\n‘Errefuxiatuak eta immigrazioa’ zine zikloa: ‘Les eclats’\nMartxoaren 20an amaituko da Bilboartek antolatutako ‘Errefuxiatuak eta immigrazioa’ zine zikloa. ‘Les eclats’ dokumental frantsesak itxiko du zikloa, saio bikoitzean proiektatuko dena: 17:00etan eta 19:00etan.\nAhotsez, barrez eta amorruz beteriko pasarteak, hitzen eta oroimenen zatiak. Haizearen txistua, iluntzeko eguzkia, odolaren erreflexua, poliziaren sarekadak eta militarren desfileak. Filmak collage inpresionista moduan erretratatzen du etorkin ilegalek jasaten duten biolentzia.


Vulpes - Wikipedia, entziklopedia askea.\nArtikulu hau animalia generoari buruzkoa da; musika taldeari buruzkoa beste hau da: «Vulpes (musika taldea)».\nVulpes txakurraren familiako haragijale txikia da. Otsoa eta txakurra bezala, mutur zorrotza, belarri handi eta hirukiak eta buztan luzea dauzka. Vulpes generoko animaliei azeri deitzen zaie, baina azeriak izan daitezke genero honetatik kanpo dauden beste batzuk ere.\nde Garsault, 1764\nBegietako niniak, katuarenak bezala, txikitu egiten zaizkio. Gauza geldiak ez ditu oso ondo ikusten, baina, bestalde, ez du arazorik gauez ikusteko.Usaimena ere oso garatua dauka. Salto egiten duenean, buztana erabiltzen du oreka mantentzeko. Eta belarriak, alde guztietara mugi ditzake. Soinu oso arinak entzun ditzake, urrutitik badatoz ere. Azeriak aharrausi egiten duenean, bere 42 hortzak ikusten zaizkio, batez ere, lau letagin luze eta zorrotzak.\nAzeri mota ezberdinak, txakur, otso, txakal eta koioteak bezala, kanidearen familiakoak dira. Denak ezagutzen dira lasterkari onak direlako eta entzumen eta usaimen fina dutelako. Lau azeri mota daude, orokorrean.\nAzeri gorria: txakur ertain baten tamainakoa da. Larru gorrixka du, neguan luzeagoa dena. Ia mundu guztian bizi da.\nFenek azeria: mota guztietatik txikiena da hau. Belarri handiak ditu eta edozein soinu entzun dezake. Basamortuan bizi da.\nAzeri artikoa (Alopex lagopus): belarri txikiak ditu eta larrua zuria. Ipar poloan bizi da.\nAzeri grisa: gris koloreko larrua du. Katu bat bezain arin igotzen da zuhaitzetara eta Ameriketan bizi da.\nAzeriaren irudi japoniarra\nAzeriak gauez bakarrik ehizatzen du. Bere usaimen eta entzumen finari esker, edozein harrapakin ehizatzen du, bai karraskari txikiak eta baita txori eta untxiak ere. Harrapakina oso handia bada, gordelekura eramaten du, janaria erreserban edukitzeko. Ugaztun honek denetarik jaten du: haragia, intsektuak, zizareak, txorien arrautzak, txorikumeak, saguak, hegazti handiak, untxiak... eta kasu batzuetan frutak ere bai.\nAzeria, ugaltzeko garaiaz geroztik (neguaren hasieratik erdialdera) bizi da bikoteka. Arra emearekin egoten da kumeak elikatzeko. Emeak hilabete eta erdiz eramaten ditu kumeak sabelean. Erditzeko, gordeleku bat aurkitzen du. Hiru kumetik zortzira arte izaten dituzte normalean baina kasu batzuetan hamabi ere bai. Jaiotakoan, kumeak larru beltz batez estalita daude. Hamalau egun eduki arte, ez dute begirik irekitzen eta sei asterekin gordelekua uzten dute.\nAzeriak ezkutuan egiten du bere gordelekua eta haitzen arteko zulo batean edo enbor zahar batean egin dezake. Animalia bakartia izan arren, bikotean bizi daiteke edo ar bat eta hiru emeko taldeetan. Bere lurrak markatzen ditu eta ezezagunen bat aurkitzen badu, oihu eta borrokan egiten du bota arte. Usainagatik jakiten du eme bat pasa den, ar bat edo azeri gazte bat.\nArerioak ere baditu azeriak: katamotza eta arranoa batik bat. Kumeei erasotzen diete normalean. Kumeak ohartarazteko, arrak zaunka egiten du, emeak berriz oihu. Eta areriorik handiena, noski, gizakia da. Orain dela gutxi arte, Ingalaterran azeria ehizatzea kirol bat zen. Bere larruarengatik ere hiltzen zen. Baina oraindik mundu guztian aurki daitekeen espezie bat da eta hori da bere buruargitasuna eta erresistentzia frogatzen duena.\nWikimedia Commonsen badira fitxategi gehiago, gai hau dutenak: Vulpes\nAzken aldaketa 23 ekaina 2021(e)an, 19:57(e)tan\nOrriaren azken aldaketa: 23 ekaina 2021, 19:57.


Triatloi probak / Pruebas triatlón | Nik Tri: Triatloia euskaraz | Triatloi udalekuak, triatloi probak, triatloia eskola eta triatloi taldea\nZANBULLA Igeriketa taldean Donostian 2019\n3 septiembre, 2019 • No hay comentarios\nADINA : 13 urtetik aurrera (2006an edo aurretik jaioak) DATA: Irailak 15 NON: Donostiako Kontxako hondartzan, Cervantes Plazan. ORDUTEGIA: 12:30etan PREZIOA 45 Euro/taldeko Izen-ematearen prezioak honakoak barneratzen ditu: asegurua, txanoa, kamiseta, lasterketa ondoreneko pintxoa. INFORMAZIO GEHIAGORAKO www.triatloiamaitedut.eus Izen emateak irailaren 11ean 23:55etan itxiko dira. Taldeak hiru lagunez osatuta egon beharko dira[…]\n30 julio, 2019 • No hay comentarios\nADINA: 7 urtetik aurrerakoak (<2012) DATA: Irailak 14, larunbata. NON: Arrigorriagako udal kiroldegian ORDUTEGIA: 16:00etan. ANTOLATZAILEA: Urbiko Triatloi Taldea IZEN-EMATEAK: Irailaren 13a azken eguna: www.urbikotriatlon.com web-gunean. Zatoz Urbiko Triatloi Taldeak antolaturiko triatloi proba honetara. Lagun eta familia artean igaroko dugu arratsaldea, opari eta festa giroa ez direlarik faltako. Nik Tri , Kutxa Kultur #izanezberdin eta Baserria KM0 opariak izen-ematearekin batera: kamiseta, igeriketako[…]\nXI Triatloi txiki Markina Xemein\n7 junio, 2019 • No hay comentarios\nADINA: 2003-2012 urteen artean jaiotakoak, biak barne DATA: Uztailak 7, igandea. NON: Markina Xemeingo kiroldegia ORDUTEGIA: 10:00etan. ANTOLATZAILEA: Alarabi Triatloi Taldea eta Markina Xemeingo Udala IZEN-EMATEAK DOAN: Formulario honen bitartez NIKTRI.EUS webgunean Zatoz Alarabi Triatloi Taldeak eta Markina Xemeingo Udalak antolaturiko triatloi proba honetara. Lagun eta familia artean igaroko dugu[…]\nOrdizia triatloi txikia\nADINA: 2005-2010 urteen artean jaiotakoak, biak barne (Benjaminetatik, infantilera arteko gazteak) DATA: Ekainak 29, larunbata. NON: Ordiziako kiroldegian ORDUTEGIA: 9:00etan. ANTOLATZAILEA: Ordizia Triatloi Taldea IZEN-EMATEAK: Ekainak 10tik 19ra ikastetxeetan eta ekainak 19tik 28ra www.triatloi.org web-gunean. Zatoz Ordizia Triatloi Taldeak antolaturiko triatloi proba honetara. Lagun eta familia artean igaroko dugu goiza,[…]\nTritxiki V. edizioa (Antxintxika TT)\nADINA: 2005-2010 urteen artean jaiotakoak, biak barne (Benjaminetatik, infantilera arteko gazteak) DATA: Ekainak 16, igandea. NON: Bergarako igerilekuan ORDUTEGIA: 9:00etan. ANTOLATZAILEA: Antxintxika Triatloi Taldea KONTAKTUA ETA IZEN-EMATEAK: Zalantzak argitzeko edota izena emateko ondorengo email helbidera idatzi dezakezue: triatloitxikia@gmail.com. Zatoz Bergarako Antxintxika Triatloi Taldeak antolaturiko triatloi proba honetara. Lagun eta familia[…]\n27 mayo, 2019 • No hay comentarios\nADINA: 2005-2011 urteen artean jaiotakoak, biak barne (Aurrebenjaminetik, infantilera arteko gazteak) DATA: Ekainak 2, igandea. NON: Durangoko Landako Guneko Igerilekuan ORDUTEGIA: 10:00etan. ANTOLATZAILEA: Mugarra Triatloi Taldea IZEN EMATEAK: Formulario hau osatuz, edo egunean bertan 09:00-10:00 bitartean. ZALANTZAK: Zalantzak argitzeko ondorengo email helbidera idatzi dezakezue: mugarratriatloieskola@gmail.com. Zatoz Durangoko Mugarra Triatloi Taldeak[…]


AURTENGO BINGHAMTON UNIBERTSITATEKO SAT SCORES ETA GPA - SAT / ACT PREP LINEAKO GIDAK ETA AHOLKUAK\nZein dira Binghamton Unibertsitatearen batez besteko SAT puntuazioak eta GPA? Gida honetan, Binghamton Unibertsitatean sartzeko zer puntuazio behar diren eztabaidatuko dugu. Zure sarrera kalkulagailuarekin zure aukerak kalkulatzea lortuko duzu.\nLekua: Vestal, NY\nEskola hau ere izenarekin ezagutzen da: SUNY Binghamton\nBinghamton Unibertsitateko Onarpen Estatistikak\nOnarpen aukerak kontuan hartuta hiru zenbaki kritiko daude: SAT puntuazioak, GPA eta onarpen tasa . Horiek guztiak konbinatzen dituzu Binghamton Unibertsitatean sartzeko zer puntuazio behar dituzun esateko.\nBatez besteko SAT: 1375\nThe batez besteko SAT puntuazioa konposatua Binghamton Unibertsitatean 1375 .\nBinghamton Unibertsitateko SAT puntuazioaren analisia (1600 SAT berria)\nSAT percentile berria 25 puntuazioa 1310 da, eta 75 percentile SAT puntuazioa 1440 da.\nBeste modu batera esanda, 1310 batek batez bestekoaren azpitik kokatzen zaitu, eta 1440 batek batez bestekoaren gainetik eramango zaitu. Binghamton Unibertsitatean ez dago erabateko SAT eskakizunik, baina benetan gutxienez 1310 bat ikusi nahi dute kontuan hartzeko aukera izateko.\nIrakurketa + Idazketa 680 650 710\nKonposatua 1375 1310 1440\nThe batez besteko GPA Binghamton Unibertsitatean dago 3.7 . Horrek Binghamton Unibertsitatea bihurtzen du Oso lehiakorra GPAetarako.\n3,7ko GPA batekin, Binghamton Unibertsitateak batez bestekoaren gainetik egotea eskatzen du zure batxilergoko klasean. A-ren eta B-ren arteko nahasketa beharko duzu, A-ra joateko. AP edo IB klase batzuk hartzen badituzu, horrek zure GPA haztatua bultzatuko du eta unibertsitateko eskolak hartzeko gaitasuna erakutsiko dizu.\nJunior edo seniorra bazara, zure GPA zaila da une honetatik aldatzea. Zure GPA ikastetxeko batez besteko 3,7 edo txikiagoa bada, konpentsatzeko SAT puntuazio handiagoa beharko duzu eta erakutsi unibertsitateko akademikoak hartzeko prest zaudela. Horrek beste eskatzaile batzuekin modu eraginkorrean lehiatzen lagunduko dizu.\nOnarpen tasa:% 39,8\nBinghamton Unibertsitateko onarpen tasa% 39,8 da. . Beste modu batera esanda, aurkezten diren 100 ikasleetatik 40 onartzen dira.\nEskola hau baita puntuazio akademiko oso selektiboak eta indartsuak funtsezkoak dira onarpen aukerak hobetzeko . 1440 SAT edo gehiago lortzeko gai bazara, oso aukera handia izango duzu sartzeko. Baina 1310 SAT edo gutxiago lortuz gero, maldan gora sartzeko borroka gogorra izango da onartua izateko.\nZer aukera dituzu Binghamton Unibertsitatean sartzeko? Puntuazio hauekin onartzeko aukerak:\nkoalizio aplikazio saiakera hitz muga\nakta proben datak 2017-18\nnoiz arte daude elefanteak haurdun\nirakasleentzako gomendio gutunak\nzer letra nota 3,5 gpa da


KUBAko hezkuntza ezagutzeko bidaia\nHik Hasik antolatuta, KUBAko hezkuntza ezagutzeko bidaia pedagogikoa egin nahi da martxoaren 30etik apirilaren 7ra. Horretarako, gutxieneko taldea osatu beharko litzateke.\nEgun batean, hango hezkuntzaren antolaketa osoaren gainean hitz egingo digute, eta, beste hiru egunetan, zentroetara bisitak egingo ditugu: "Haurra hezten" programa, Haur Hezkuntza, Lehen Hezkuntza, Bigarren Hezkuntza, Unibertsitate Aurrekoa eta Unibertsitateko Irakasleen Eskola.\nBi aukera eskainiko dira: Hik Hasik DENA antolatzea, eta, hango FORMAZIOA soilik hartzea.\nAbenduaren 22ra bitartean izena emateko aukera dago. Ez egin diru-sarrerarik. Taldea sortzen bada, izena eman dutenekin harremanetan jarriko gara behin betiko matrikula egin dezaten.\nFORMAZIOA SOILIK: 450 euro. Norbanako harpidedunei, urteko harpidetza deskontatu egingo zaie. Hau da, hik hasi eta Hazi Hezi, bi aldizkarietako harpideduna izanda (450 - 65 = 385).\nHik Hasik DENA ANTOLATUTA: 1.800 euro. Bidaia, hotela eta formazioa. Norbanako harpidedunei, urteko harpidetza deskontatu egingo zaie.\nHik Hasik DENA ANTOLATUTA. Plazak bukatuta\nFORMAZIOA SOILIK (Ez egin diru-sarrerarik taldea osatu arte. Hik Hasi harremanetan jarriko da zurekin.)


9 ekaina, 2015 23 martxoa, 2016\nEguraldia ona zela ikusita, Highburyko biztanleek zenbait txango egin zituzten basora. Horrela bada, berdin-berdin egin genuen “Emma egunez egun” tailerreko kideok eta bosgarren saiorako Casa Torre Jauregiko beste gela batean bildu ginen, hau da, ganbaran elkartu beharrean, lehenengo solairura joan ginen solasaldia egitera. Gela honetan aurrekoan bezain eroso egon ginen eta bilerak aurrekoak bezain biziak eta atseginak izan ziren, Woodehouse jaunak nahi izango zukeen bezala.\nLiburua irakurri ez baduzue, jakizue denok txundituta gaituen istorio txikiak nola amaitzen diren esango dizuegula. Istorioak hain dira txundigarriak, ezen hasieran Austenen literatura gustuko ez zuen kide batek esan zigun pena ematen ziola liburua eta tailerra amaitzea. Datorren astean azken saioa egingo dugu eta egun horretarako “opari” berezia prestatu dugu: liburuan oinarritutako filmaren emanaldia, bertan Gwyneth Paltrowek Emmaren rola jokatuko du eta Jeremy Northamek Knightley jaunarena. Ziur nago gustatu egingo zaigula.\nKnightley jaunaz denok egin dugu bat esatean liburuaren pertsonaiarik interesgarriena dela. Are gehiago, Fernandoren arabera Austenen liburu guztien pertsonaiarik onena da, Darcy jauna baino hobea, nahiz eta azken hau ezagunagoa den. Nabarmentzekoa da bikarioaren emazte kuxkuxeroa geldiarazteko erakusten duen gaitasuna, andre tematuta baitago gizonaren etxerako bisita antolatzen. Esan bezala, Knightley jaunak jakingo du geldiarazten, jarrera irmoa erakutsiko du baina aldi beran dotorea, emakume jasanezin hori pozik utziz.\nEgileak pertsonaia hau deskribatzeko erabili zuen baliabide modernoaz ere jardun dugu, marrubiei buruzko berriketa etengabean ari denean eten puntuz banatutako esaldi etenak erabiltzen ditu, kanpoko ahots bat, haizeari baino arreta gutxiago jarriz, inongo interesik ez duen zerbait esaten arituko balitz bezala.\nEleberria umore zorrotzez beteta dago goitik behera. Horrela bada, egileak bere buruari eta bere munduari barre egiteko gaitasuna erakutsiko du. Hurrengo pasarte hau dugu horren adibide:\nPertsonaiek egiten duten txangoak euren arteko harremanen aldaketa eragingo du… hori hurrengo ataletan ikusiko dugu. Hurrengo saiorako liburua amaitzea erabaki dugu eta Fernandok, gure moderatzaileak, taldekide bakoitzak liburuaren inguruko ondorio bat plazaratzea proposatu du, berau positiboa edo negatiboa dela.\nBadakigu hurrengo ataletan Frank Churchillen nolabaiteko “zuribidea” aurkituko dugula, bai eta gazte honen piano eta ile-mozketaren misterioaren erantzuna ere… baina Kinghtley jaunaren ustez, ezin izango da dena zuritu.\nHorrez gain, Emmaren pertsonaiaren bilakaera ere nabarmena da, batez ere Harrietekiko harremanetan. Atal bati “Harriet gaixoa!” esanez emango dio hasiera eta “hobe inoiz ezagutu ez balu” esanez amaiera. Azken batean Emmak berak sortu du munstroa, lagunak bere egin baitu Emmaren harrokeria, baina ez bere lagunaren adimen zorrotza.\nBai Emmak eta bai Knightley jaunak zentzuzko arrazoiak dituzte horrelako gorrotoetarako… baina ziur gaude horren jabe ere bazinetela.\nBeraz, ostegunera arte… ziur oraindik egin ez badugu, askok gogoz irakurriko ditugula azken atalak, egileak eskaini digun puzzle honen atalak elkarrekin nola ahokatzen diren ikusteko.


Bizkaiko Arte Grafikoen Elkarteak bazkide diren enpresen zerbitzura dihardu bereziki, eta sektore grafikoaren zerbitzura oro har. Hori horrela, gure helburuak lortzeko ahaleginak biltzen ditu, guztien arteko lanaren, aholkularitzaren, informazioaren, prestakuntzaren eta lankidetzaren bitartez. Halaber, laguntza eskaintzen die enpresei, gero eta sendoagoak eta lehiakorragoak izan daitezen eta gero eta zorrotzagoa den egungo inguru ekonomiko nahiz sozial berriak planteatzen dituen erronka berriei baldintza onenetan aurre egin diezaieten.\nSektore grafikoa eraldaketa prozesu batean murgildurik dago, mugitzen garen inguruaren aldaketek eraginda: teknologiek, merkatuko legeek, kontsumo ohiturek, norberaren itxaropenek, lan baldintzek, globalizazioak... Ondorioz, enpresa eta ekoizpen prozesu optimizatuak eta negozio eredu berritzaileak eskatzen dituen etorkizunerako prestatu beharko da.\nElkarteak bazkide diren enpresen banakotasuna errespetatzen du, eta bere interesen defentsarako lankidetza sustatzen duen elementua da, betiere, etorkizuneko eta sektorearen eraldaketarako proiektu komun baten inguruan. Era berean, hausnarketa estrategikoa ahalbidetzen du kolektibo gisa, enpresen beraien artean edota sektoreko nahiz sektoreaz gaindiko beste erakunde batzuekin egon litezkeen lankidetza puntuak sendotuz; modu horretan, lehiakortasuna areagotzen da, izan ere, hori funtsezkoa da beraien etorkizuna nahiz sektore grafikoarena bermatzeko.\nInformazio gehiago nahi izanez gero, bete ezazu hurrengo formularioa, eta ahalik eta azkarren jarriko gara zurekin harremanetan.\nINFORMAZIO ESKAERA (sakatu hemen)


“Musika konposatzeko garai aproposa da negua” - Noticias de Gipuzkoa\nIker Lauroba, musikaria\n“Musika konposatzeko garai aproposa da negua”\nAbeslari eta konpositore donostiarrak urtaroei eskainitako bere bigarren diskoa argitaratu du: ‘Negua’. Aurkezpen kontzertua egingo du gaur Dokan, bere taldearekin batera, 20:00etatik aurrera.\netxahun gonzalez 11.02.2020 | 11:04\nIker Lauroba Javier Colmenero\nEzustean hasi zen proiektu hau. Aurreko diskoari izena eman behar zion kontzeptu baten bila ari nintzela, Jon Garmendia Txuriyak eskuz idatzitako poema batean ikusi nuen "2018ko udazkena" sinadura. Oso kontzeptu ederra iruditu zitzaidan, eta, gainera, ohartu nintzen diskoko 11 kantuetatik hamar udazkenean konposatu nituela. Abesti guztiek bazuten zerbait amankomunean, udazken kolore hori, akaso. Egur asko, etxeko piano eta gitarra akustikoekin grabatutako kantuak. Udazkenaren kontzeptuan bildu nuen disko hura, hori zen hasierako asmo bakarra. Gerora pentsatu nuen: "Vivaldik egin bazuen, zergatik ez dut nik ere egingo?". Hau da, urtaro bakoitzari disko bat eskaini, eta nire musika aldi bakoitzaren berezitasunekin busti. Horrela iritsi da Negua.\nLetra aldetik aurreko diskoa baino ilunagoa da, baina goxoa aldi berean. Musikari dagokionez, etxeko sutondoan sofan etzanda entzutekoa dela esango nuke. Aurrekoak baino instrumentu hotzagoak ere baditu, sintetizadoreak eta piano elektronikoagoak. Reverb-a erabili dut, eta horrek sakontasun gehiago eman die kantei. Detaile txikiekin baldin bada ere, diskoa entzun eta neguko sentsazioak sortzen ahalegindu naiz abestiekin. Noski, kontuan edukita, pertsona bakoitzarentzat oso ezberdina izan daitekeela neguaren pertzepzioa.\nEz dakit borobilagoa den edo ez. Musikarekin oso gauza kuriosoa gertatzen da maiz: sortzen duzun abesti bakoitza egin duzun abestirik ederrena dela uste duzu hasieran. Askotan tartetxo bat utzi behar zaio kantuari, hura egin, entzun, grabatu eta esateko: "Benetan merezi al du abesti honek?". Zenbait abestirekin gertatu zait, horiek sortu, diskorako zirela sinetsita egon eta grabatzen hasterakoan konturatzea ezetz. Pentsa, nik abestiak piano edota gitarra soilarekin sortzen ditut normalean, eta, hortaz, abestiak musika-geruzaz betetzerakoan ezustekoz beteriko bidea hasten dut. Buruan irudikatu ditzakezu, baina osorik grabatzen dituzun arte ez dakizu zein izango den azken emaitza. Azken emaitza hori ez baduzu gogoko, bi aukera dituzu: behin betiko baztertu edo berriz hasi.\nEgunetik egunera handitzen doa gure banda eta dagoeneko sei pertsona gara. Leire Letu eta biok urte asko daramatzagu elkarrekin abesten. Urbil Artola eta Olaia Inziarte ere duela urte pasatxo batu zitzaizkigun gitarra eta pianoan. Kontzertuetan, ordea, oinarri erritmikoago bat faltan bota dugu orain arte, eta diskoa argitaratzearekin batera Maria Soriazu eta Andoni Etxebeste batu zaizkigu baxuan eta baterian. Zorte handia izan dut, egia esan, musikari handiak baitira denak. Abestiek beste dimentsio bat hartzen dute zuzenekoetan: berdinak diren arren, musikari ezberdinen belarri eta eskuetatik pasa ondoren, kolore desberdina hartzen dute. Diskoko abestien berrinterpretatzeak izaten dira kontzertuak.\nEz da erraza norberak bere musika etiketatzea. Batzuek esaten dute pop-a dela, akaso. Nik ez nuke pop-a esango, bai ordea folk-a. Ez euskal folk tipikoa, baina bai euskaraz abestutako folk musika. Zure ibilbidean zehar aurkitzen dituzun musikariek eragin handia dute zugan eta sortzen duzun musikan. Elkartu garen bandarekin oso eroso gaude folkaren bide horretan, baina ez dakigu non bukatuko dugun. Oso musikazalea naiz, estilo guztietan. Ez dut esango Udaberria diskoa nondik doan, dagoeneko haren sorkuntza lanetan ari bainaiz, baina ez dut baztertzen Uda diskoa bossa nova estilokoa izatea.\nGainera, ardura ez da zure buruarekiko bakarrik. Nire ondoan musikari oso onak ditut, eta nirekin jotzen dutenean behintzat, haien arduradun ere sentitzen naiz. Horregatik, taldeko musikariei era duin batean baloratzeko adina izan behar dute lortzen ditudan kontzertuek. Ez bakarrik ekonomikoki, baita lekuaren baldintza aldetik ere. Sorbaldan daramazun motxila da bakarlariarena, eta beti duzu gainean. Gauzak ondo doazenean zorionekoa da motxila hori gainean izatea, arina izaten baita, baina saiatzen zarenean eta lortzen ez duzunean, diskoak saldu ez eta kontzertuak lortzen ez dituzunean, gastuak zure poltsikotik jarri behar dituzunean, orduan zailagoa izaten da.\nUdazkena diskoaren aurkezpen bira prestatzen ari nintzela, inoiz baino zailagoa egin zitzaidan kontzertu sorta lortzea, txikia bazen ere. Leku askotara idatzi eta erantzunik ez. Orduan Holandan egon nintzenekoa oroitu nuen: hiru-lau kontzertu eskaini nituen han eta horietako bat etxe batean izan zen. Holandan ohikoak dira halako proposamenak. Pentsatu nuen: "Han egin banuen, zergatik ez dut proposamen hori hona ekarriko?". Jendea etxera gonbidatu eta kontzertua eskaini, mikrofonorik gabe, gitarra entxufatu gabe€ Entsegu bat bezala, baina jendearekin. Oso esperientzia aberasgarria izan zen. Kontzertu bakoitzeko 15-20 pertsona biltzen ginen, eta zuzeneko bakoitza ezberdina eta berezia izan zen. Asmoa dut oraingoan ere halako zerbait egiteko. Oso gertuko zerbait da.\nIzarorekin gitarrista ari naiz, eta egia esan, zoragarria da. Kontzertu horietan profesionala naizela sentitzen dut, oso baldintza onetan egiten baitugu lan. Inoiz pentsatuko ez nukeen lekuetan jotzen ari gara: Kursaal, Euskalduna, Mexiko€ Asko ikasi dut Izarorengandik gauzak kudeatzerako orduan, baina batez ere, parte humanoan. Bestetik, Ainhoa Larrañagarekin kontrabaxua jotzen ari naiz. Nirearekin batera, bere diskoa ere aurkeztuko dugu gaur Donostiko Dokan.